BBC Uzbek - Mintaqa - 'Соқолингизнинг катталиги муштингиздан ортмасин'\n'Соқолингизнинг катталиги муштингиздан ортмасин'\nСўнгги янгиланиш 20 ноябр 2012 - 11:43 GMT\nТожикистон Ислом маркази Уламолар Кенгаши Ҳанафий мазҳабига мансуб мусулмон эркаклари ва аёлларининг қандай соқол ва либосда юришларига оид янги меъёрларни эълон қилди.\nБелгиланган янги меъёрларга мувофиқ, эркаклар соқолларининг ҳажми ўз муштлари катталигидан ортмаслиги лозим.\nХотин-қизлар эса, фақат авратларини ёпиб турувчи сатрда юришлари керак.\nАён бўлишича, кенгаш Тожикистон Диний ишлар бўйича қўмитасининг буйруғи билан бу ишга қўл урган.\nАммо янги тартиб-қоидаларнинг аниқ қачондан бошлаб кучга кириши маълум эмас.\nТожикистондаги мухбирларимизга кўра, масъуллар нега бу каби меъёрлар жорий этилаётгани сабабларини изоҳлашмаган.\nМухбирларимиз бу хусусда қўмита ва кенгашдан изоҳ олишга бўлган уринишлари самарасиз якунланганини айтишди.\nЎз ўрнида, янги тартиб-қоидаларни бузганларга қарши қандай жазо чоралари кўзда тутилиши ҳам очиқланмаган.\nМаҳаллий кузатувчилар сўнгги янгиликни мамлакат диндорларига қарши охирги йилларда кучайиб бораётган диний босимларнинг бир кўриниши сифатида баҳолашмоқда.\nСўнгги йилларда Тожик ҳукумати диндорларнинг ҳуқуқларини оёқ-ости қилишда танқидлар остида қолиб келади.\nБуларнинг сирасида масжидлар фаолиятини текшириш, ёпиш, диний партия ва ҳаракатлар тарафдорларига қарши кўплаб маҳкама жараёнлари, ибодат либосида юрганлар ва соқоллиларга қарши таъқиблар тилга олинади.\nКўплаб кузатувчиларга кўра, охирги йилларда мамлакат аҳолисининг динга бўлган қизиқишининг кучайгани яққол кўзга ташланади.\nБу эса, радикал исломнинг кучайишига йўл қўймаслик учун мамлакатдаги диний ҳаётни ўз назорати остига олишга жиддий ҳаракат қилаётган масъулларни хавотирга солмай қўймаган.\nБиргина ўтган йилнинг ўзида Тожикистонда фаолияти тақиқланган диний гуруҳларга аъзолик айби билан 150 дан ортиқ киши қамоққа ташланган.\nХорижий давлатлар мадрасаларида таҳсил олаётган талабалар ортга қайтарилган.\n"Ота-оналарнинг масъулиятлари тўғрисида"ги янги қабул қилинган қонунга мувофиқ, 18 ёшгача бўлганларнинг намоз ўқиш учун масжидларга чиқишлари тақиқланган.\nТожикистон сўнгги йиллларда "Жамоати Ансуруллоҳ" гуруҳи масъул деб билинган худкушлик ҳужуми дохил қатор зўравонликларга саҳна бўлганди.\nБиринчи ҳолат эмас\n2009 йилда Тожикистон Маориф вазирлиги 50 ёшгача бўлган ўқитувчиларнинг соқолда юришларини буткул тақиқлаб, ундан катта ёшда бўлганларининг соқолларини 3 сантиметр билан чеклаб қўйганди.\nТожикистон Ислом маркази Уламолар Кенгаши эса, худди ўша йили хотин-қизларга маҳаллий либослар асосидаги сатрда юришларини тавсия қилганди.\nКенгаш тавсиясида сатр кийган хотин-қизларнинг хорижга тақлидан қоматларини яққол кўрсатиб турувчи тор либосда бўлмасликлари, шунингдек, фақат кўзлари кӯриниб турувчи бошдан-оёқ қора ниқобда бўлишларининг ҳам номувофиқлиги айтилганди.\nТожикистонда кузатилаётган бу каби ҳолат АҚШ Давлат департаментининг эътиборидан ҳам четда қолмаганди.\nДепартамент дунёдаги диний эркинликлар билан боғлиқ бу йилги ҳисоботида ушбу масалага алоҳида тўхтаб ўтган ва соқолда юришни тақиқловчи қонун йўқ эканига қарамай, тожикистонлик масъуллар соқоллиларни ҳибсга олиш учун рейдлар уюштиришаётганини айтиб ўтганди.\nҲисоботда, бунга мисол ўлароқ, ўтган йил январ ойида пойтахт Душанбеда ўттиз соқоллининг ҳибсга олиниши воқеаси келтирилганди.\nТожикистонда яқинда олиб борилган ва мамлакатдаги исломий радикаллашув муаммосини ўрганишни мақсад қилган тадқиқот натижаларига қаралса эса, сўнгги ўн йилликларда дин жамият ҳаётида муҳим ўрин тута бошлаган. Одамлар ҳам фуқаровий идоралардан кўра, динийларига кўпроқ ишона бошлашган.\nТожикистондаги аксариятнинг наздида эса, исломий радикаллашувнинг кучайишида ижтимоий-иқтисодий муаммолар ўз таъсирига эга.\nБи-би-си Ўзбек хизмати Сизнинг фикр ва мулоҳазаларингизга ҳам ўрин беради.\nСаҳифамиздаги ҳар бир хабар, аудио-видео материаллар, суратлар ва барча мавзуларга доир фикрларингизни махсус формадан фойдаланиб бизга йўллашингиз мумкин.\nШунингдек, uzbek@bbc.co.uk электрон почтамизга мактуб ёзинг. Биз ва дунё бўйлаб ўқувчиларимиз билан ўз ҳикояларингиз, суратлар ҳамда аудио-видео материалларингизни баҳам кўринг. Би-би-си мактубларни таҳрир қилиш ҳуқуқига эга.\n* Тўлдириш шарт бўлган жойлар\nСиз билан боғланиш учун контакт деталлари: Исм-шариф: Шаҳар: Email: * Телефон:\nСизнинг номангиз: Шарҳ * (Кўпи билан 500 белги)\nРад этиш: Мен дастур тайёрловчиларнинг мен билан боғланишларига розиман\nЯна ушбу мавзуга оид\nТожикистон: Дунёвий давлатчиликда аёлнинг ўрни\nТожикистон мактабларида "Ислом маърифати" фани олиб ташланди\nТожикистон Исломий уламолар кенгаши: аёллар миллий либос кийишсин


САМАРҚАНД МУҲИМ СИЁСИЙ МАЪРАКА АРАФАСИДА - Kultura.uz\nШанхай Ҳамкорлик Ташкилоти (ШҲТ)нинг навбатдаги мажлиси 2022 йилда Самарқандда ўтказилади. Табаррук шаҳримиз учун бу катта шарафдир, аммо шу билан бирга катта масъулиятдир. Шаҳримиз бундан олдин ҳам кўп халқаро тадбирларни юқори савияда ўтказган эди. Шунинг учун ҳам Президентимиз аксарият муҳим халқаро тадбирларни катта ишонч билан Самарқандда ўтказилишини таклиф этадилар. Самарқандликлар бу ишончни сарафрозлик билан оқлайдилар.\nМазкур улкан сиёсий маъракага тайёргарлик бошланиб кетди. Яқинда вилоят ҳокимлигида вилоят ҳокими Э.О. Турдимов раислигида ШҲТ мажлисига бағишланган катта йиғилиш бўлиб ўтди. Халқаро тадбирга тайёргарлик кўриш ва уни ўтказиш бўйича штаб ташкил этилди. Барча корхона ва ташкилотларни жалб қилган ҳолда, Самарқанд шаҳри ва ташриф объектларига олиб борувчи ҳудудларнинг асосий марказий кўчалари ҳамда коммуникация тармоқларини таъмирлаш ва тартибга келтириш, меҳмонхоналарни, ижтимоий соҳа, тарихий обидалар ва маданий мерос объектларини, олий таълим муаассаларини, мукаммал таъмирга муҳтож кўп қаватли уйларни, маҳаллаларда уй-жойларни, тунги ёритиш тизимини, шаҳардаги қабристонларни ва бошқа ишларни амалга ошириш белгиланди. Тузилган ишчи гуруҳлар барча объектларни хатловдан ўтказадилар, бажарилиши лозим бўлган ишларнинг лойиҳа-смета ҳужжатларини ишлаб чиқадилар ва талаб этиладиган маблағ бўйича таклиф киритадилар.\nЁдда тутиш керакки, Самарқанд нуфузи дунё аҳли назарида ҳамиша юксак эди. У дунёнинг энг қадимий шаҳарларидан бири, жаҳон цивилизациясининг, Буюк ипак йўлининг асосий маркази, Шарқ ва Ғарбни боғлаб турувчи шаҳар бўлган. Таъкидламоқ зарурки, Буюк ипак йўли нафақат савдо-сотиқ соҳасида, балки жаҳон цивилизацисини ривожланишида, дунё халқлари маданиятларининг бир-бирини бойитишда, маънавий бойликларни ва диний ғояларни ўзлаштиришда катта хизмат қилди. Буларни эътиборга олиб, ЮНЕСКО 2001 йилда Самарқандни “Дунё маданиятининг чорраҳаси” номинациясида ўз рўйхатига киритди.\nҚадимий ва муқаддас шаҳримиз ислом оламига кўрсатган таъсири жиҳатидан Пайғамбар юрти Макка ва Мадина шаҳарларидан кейинги ўринда турса, олиму фозиллар етиштириб бергани жиҳатидан дунёда биринчи ўринда туради. Ислом оламига келганда эса, Имом Бухорий, Имом Мотуридий, Махдуми Аъзам, Хожа Аҳрор Вали ва шу каби бошқа бузургворлар зиёратгоҳлари жойлашган Самарқанднинг муқаддас замини Макка ва Мадинадан кейинги зиёратгоҳ ҳисобланади. Ана шу томондан биз табаррук шаҳримизни меҳмонларга кўрсата билишимиз лозим.\nСамарқанднинг ўзи яхлит бир шаҳар-ёдгорликдир. Унинг маркази тарихий-меъморий қўриқхона ҳисобланади ва у уч йирик қисмдан иборат:\n1) археологик қўриқхона бўлмиш Афросиёб шаҳарчаси (қадимги Самарқанд),\n2) ўрта асрлар Самарқанди(эски шаҳар),\n3) Х1Х аср иккинчи ярми–ХХ асрнинг бошида бунёд этилган европолик\nҲар бир қисмда ўзига хос тарихий-маданий бойликлар мавжуд. Агар қўриқхонанинг ҳар бир қисмига назар солсак, қуйидаги манзарани кўрамиз.\nЭнг муҳим археологик ёдгорлик Афросиёб шаҳарчаси аслида қадимий Самарқанд ўрнидир. У Самарқанднинг шимолий томонида жойлашган бўлиб, жонсиз тепаликлар мажмуасидек кўринади. Аммо бу тепаликлар ўзида ҳали кўп сир-синоатни яшириб турибди, қадимги деворлар, бинолар қолдиқлари, ер остидан топилган санъат асарлари ҳайратда қолдирадиган даражада. Жаҳон архитектураси дурдоналари: Шоҳи Зинда мажмуаси, Ҳазрати Хизр масжиди, уч дунё динлари – христианлик, ислом ва яҳудийлик вакиллари зиёрат қиладиган Хўжа Дониёр мақбараси Афросиёб шаҳарчаси ҳудудидадир. Бу ҳудудда Самарқанд тарихи музейи ҳам жойлашган.\nАфросиёбда топилган ашёлар турли хилда бўлиб, илмий-маданий аҳамияти беқиёсдир. Улар нафақат олимлар учун, балки минглаб хорижий ва маҳаллий туристлар учун ҳам жуда қизиқарлидир. Шунинг учун, Афросиёбда очиқ осмон тагидаги музей ташкил қилиш мақсадга мувофиқ кўринади.\nАфросиёб қадимий деворининг сақланиб қолган қисмини келажак авлодлар учун сақлаб қолиш учун устини ёпиш зарурдир. У туристларда катта қизиқиш уйғотиши шубҳасиздир.\nТарихий-меъморий қўриқхонанинг иккинчи қисми - Ўрта асрлар Самарқандининг ҳудудида йирик архитектура ёдгорликлари – Регистон мажмуаси, Амир Темур жомеъ масжиди(Бибихоним), Амир Темур мақбараси(Гўри Амир), Бибихоним мақбараси, Ишратхона мақбараси, Руҳобод, Оқсарой мақбаралари, Улуғбек расадхонаси жойлашган. Расадхонадан шимолий-шарқий томонда, Кўҳак қояли тепалигида шаҳарнинг барча нуқтасидан кўриниб турадиган Чўпон-ота мақбараси қурилган.\nШунингдек, бу ҳудудда(эски шаҳарда) яна кўп кичикроқ ёдгорликлар, қадимий савдо бинолари, нодир тураржой манзиллари(ҳовлилар), ҳаммомлар, корвонсаройлар, , маҳалла(гузарлар) марказлари, улар ҳудудларидаги масжидлар, миноралар, ҳужра-мадрасалар, таҳоратхоналар, ҳовузлар мавжуд.\nМашҳур Сиёб бозори ҳудуди қадим замонлардан буён бозор ўрни бўлган. Хорижий меҳмонлар уни доим катта қизиқиш билан томоша қиладилар. ШҲТ мажлисига қадар уни юксак даражада таъмирлаш ва меҳмонларга аъло ҳолатда кўрсатиш лозим бўлади.\nСамарқандда биринчи маҳалла-гузарлар Сомонийлар(1Х-Х асрлар) ва Қорахонийлар(Х1-ХП асрлар) даврида пайдо бўла бошлаган. Ҳозир Самарқандда тарихи 400-700 йилга тенг маҳаллалар мавжудки, уларни ёдгорлик сифатида сақлашимиз ва обод тутишимиз керак. Масалан, Х1У-ХУ асрларда пайдо бўлган Дари занжир, Мирзо Пўлод, Қози калон, Масжиди кабуд(Кўк масжид), Қўш-ҳовуз, Хўжа Зудмурод, Махдуми Хоразм, Мадрасаи сафед, Хўжа Нисбатдор, Ҳавзи Сангин, Гўри Амир, Оқсарой, Зингарон, ХУ1-ХУП асрларда пайдо бўлган Мотрудий, Зардўзон, Заргарон, Булбулак, Кулолон, Ялангбек, Боғи майдон ва бошқалар. Шунингдек, эски шаҳарда тарихий кўчалар-ёдгорликлар, масалан, Қўшҳовуз, Чорраҳа, Даҳбеди, Бухорий, Сўзангарон, шунингдек, шаҳарнинг манзараси(панорама), тарҳи(силуэт), деворлар, дарвозалар тизими сақланган.\nЭски шаҳарда этнографик зоналар, тарихий маҳаллалар, кўчаларни белгилаб олиб, уларни янги қурилиш йўли билан эмас, балки эски технологиялардан, илмий материаллардан, эски суратлардан, қадимий чизмалардан, хариталардан ва бошқа манбалардан фойдаланган ҳолда реставрация қилиш лозим. Ҳозирги замон кўп қаватли иморатлар бу тарихий зонада умуман бўлмаслиги лозим.\nСамарқанднинг илгаридан мавжуд бўлган ирригация тизимини ўрганиб, имкон қадар уларни сақлаш, тиклаш мақсадга мувофиқдир. Самарқанд шаҳри ва унинг атрофидаги қишлоқлар асосан Шавдар ариқидан, ундан ажралиб чиқадиган Жўйи шаҳар, Жўйи арзиз, Жўйи даштак, Жўйи каварзор, Юнучқаариқ, Дамариқ ариқлари орқали сув билан таъминланган. Новадон ариғига эса кўпгина чашма сувлари тушиб, аҳоли асосан ундан ичимлик сув сифатида фойдаланган. Сиёб, Оби Раҳмат, Оби Машад ариқлари эса шаҳар атрофидан оқиб ўтган.\nЎтмишда шаҳримизнинг ҳар бир маҳалласида, баъзи ҳовлиларда ҳовузлар мавжуд бўлиб, аҳоли асосан улардан ва ариқлардан ўзининг эҳтиёжи учун фойдаланган. Шунинг учун, улар ҳовуз, ариқларни ҳамиша тоза тутиб, эъзозлаганлар. Бу ҳовуз, ариқлар нафақат аҳоли эҳтиёжи учун, балки ёзнинг иссиқ кунларида шаҳарда мўътадил салқин ҳаво яратишда ҳам хизмат қилар эди. Шаҳардаги бир неча маҳаллалар ҳовуз ва ариқлар номини олган. Қўшҳовуз, Ҳавзи сангин, Ҳавзи баланд, Дамариқ, Юнучқаариқ, Каварзор ва бошқалар шулар жумласидандир.\nҚўриқхонанинг мазкур ҳудудида Амир Темур аркининг ҳудуди алоҳида археологик қимматга эга бўлиб, бунда ер қатламида Амир Темурнинг ҳали очилмаган қасрларининг қолдиқлари маҳфуз турибди.\nЎша даврда темурийлар боғлари: Боғи Майдон, Боғи Баланд, Боғи Шамол, Боғи Дилкушо, Боғи Фируза ва бошқалар шаҳарнинг ҳусни эди. Уларни иложи борича қайта тиклаш нафақат Самарқанд тарихи учун, балки шаҳарда экология ҳолатини яхшилашга ёрдам беради.\nАмир Темурнинг кўрсатмасига биноан Самарқанд атрофида девор қад кўтариб, унинг 6 та дарвозаси бўлган: шимолда - Оҳанин, шимолий-ғарбида - Шайхзода(кейинчалик Пойқабоқ), ғарбда - Чорсу, жанубий-ғарбида – Коризгоҳ(кейинчалик - Хўжа Ахрор), жанубий-шарқида - Фирўза(кейинчалик Қаландархона), жанубида – Сўзангарон.\nТарихий деворларнинг бир қисмини ва дарвозаларини тиклаш мақсадга мувофиқ кўринади(масалан, Шаҳрисабзда шаҳар деворининг бир қисми тикланди).\nКўп ривожланган мамлакатларда қабристонлар ҳам туристлар зиёрат қилувчи объектлар ҳисобланади. Самарқандда 28 қабристоннинг кўпчилиги маҳаллий аҳоли учун муқаддас зиёратгоҳ саналмиш жойларда пайдо бўлган. Қабрлар устига ўрнатилган сағоналар, қабр тошларидаги ёзувлар(эпитафиялар) тарихий қимматга моликдир, улар Самарқанд тарихининг бир бўлагидир. Самарқанднинг машҳур қабристонлари:Шоҳи Зинда, Хўжа Абду Дарун ва Хўжа Абду Берун, Чокардиза, Ҳазрати Хизр, Хўжа Аҳрор, Хўжа Юсуф Ҳамадоний, Хўжа Ғулом ва бошқалар қанчадан-қанча буюк шахсларни ўз бағрига олгандир. Шайбонийлар дахмаси бугун тарихий ёдгорликдир ҳам. Бир улуғвор айтганидек “Ҳар бир инсон оламедурким, бу олам унинг(инсон) билан туғилиб, унинг билан дунёдан ўтади. Ҳар бир қабр тоши остида тугал умумжаҳон тарихи дафн этилган”.\nШаҳарнинг гузару маҳаллаларида муқаддас зиёратгоҳ сифатида эъзозланадиган мозорлар ҳам мавжуд. Масалан, Фақеҳ Абулайс мозори, Имом Ёздаҳ мақбараси.\nСамарқанд тарихий-архитектура қўриқхонасининг учинчи қисми – европолик қисми ҳам муҳим аҳамиятга эга. Бу ерда турли диний ва дунёвий ёдгорликлар, турли маданиятларга оид архитектура намуналари, тураржойлар ва савдо бинолари сақланган. Улар қаторига рус православ черковлари(Алексей, Георгий, Покровский), рим-католик костели, арман-григорян черкови, яҳудийлар синагогаларини кўрсатиш лозим.\nШунингдек, бу ҳудудда антиқа ёдгорлик сифатида Университет булвари, “парк-озеро” деган жой, ҳарбий губернатор қароргоҳи(ҳозир шаҳар ҳокимияти жойлашган), зобитлар уйи(ҳозир савдо-саноат палатаси жойлашган), рус-хитой банки(ҳозир СамДУга қарашли), қизлар гимназияси биноси(ҳозир СамДУнинг биология факултети жойлашган), болалар кутубхонаси(Маҳмуд Кошғарий кўчасида) ва бошқа биноларни кўрсатиш мумкин.\nШаҳар атрофидаги ҳудудда тарих ва маданият ёдгорликлари – Намозгоҳ, Хўжа Аҳрор, Хўжа Абду Берун, шунингдек, шаҳарнинг ташқи деворлари - Девори Қиёмат, Девори Кўндаланг чизиғи, Темурийларнинг Боғи Биҳишт, Боғи зоғон, Боғи Давлатобод, Боғи Тилло боғлари ҳудуди, бир замонлар Самарқандни ўраб олган дунёнинг йирик шаҳарлари: Миср, Шероз, Фориш, Султония номини сақлаб қолган топономика, Ҳазрати Довуд, Ҳазрати Али зиёратгоҳлари ва ҳоказо мавжуд..\nМазкур ишларни бажариш учун маблағлар манбасини белгилаб олиш керак. Бизнингча бу манбалар қуйидагилардир: хорижий инвестициялар, турли халқаро фондлар ҳамда ЮНЕСКО ташкилотлари грантлари, республика ва маҳаллий манбалар, яъни режали ва режадан ташқари маблағ ўтказишлар, хайрия-эҳсонлар, тадбиркорларнинг ҳомийлик маблағлари ва бошқалар.\nИшончимиз комилки, бу гал ҳам самарқандликлар муҳим халқаро анжуманни ўзига хос сарафрозлик ва бағрикенглик билан ўтказадилар.\nСамарқанд вилоят уй-жой коммунал\nхизмат кўрсатиш бошқармаси бошлиғи,\nШҲТга тайёргарлик кўриш штаби


Тошкент-4 терминали 2020 йилда ишга тушади\n18:24 / 17.08.2015\n“Ўзбекистон ҳаво йўллари” Миллий авиакомпанияси 2019 йил сўнгига қадар Тошкент шаҳридаги халқаро аэропортда янги йўловчи терминали (Тошкент-4)ни ишга туширишини маълум қилди.\nКомпания пресс-релизида келтирилишича, янги терминал Жанубий Корея билан ҳамкорликда бунёд этилади ва Ўрта Осиёдаги энг замонавийси бўлади.\n“Ўзбекистон ҳаво йўллари” Миллий авиакомпанияси бош директори Валерий Тяннинг қайд этишича, мазкур лойиҳа ташаббускори Ўзбекистон Республикаси Президенти Ислом Каримов бўлиб, янги терминални ишга тушириш бўйича аниқ муддатларни белгилаб берди.\nИслом Каримов, шунингдек, янги терминал дунёнинг энг яхши стандартларига мос келиши ва 30-50 йил хизмат кўрсатиш истиқболига эга бўлиш вазифасини қўйган. Тяннинг сўзларига кўра, бу кенг кўламли лойиҳа бўлгани боис уни амалга оширишга Ўзбекистоннинг 10дан зиёд муассасаси жалб этилган.\nЭслатиб ўтамиз, Корея халқаро ҳамкорлик агентлиги (KOICA) янги Тошкент-4 йўловчи терминалини қуришдаги техник-молиявий асосларни ишлаб чиқиш борасида дастлабки изланишларни ўтказиш учун Ўзбекистонга ўз мутахассисларини юборган эди.\nKOICA маълумотларига кўра, Ўзбекистон ва Жанубий Корея лойиҳа бўйича ҳукуматларо келишувни 2015 йилнинг сентябрь ойида имзолайди. Шундан сўнг лойиҳанинг техник-молиявий асосларини ишлаб чиқиш учун ижрочилар тайинланиб, келгуси йил аввалидан техник-молиявий асосларни ишлаб чиқишга старт берилади.


Мирзиёев Кремлда: ‘Бунақаси ҳали бўлмаган’ – TÜRKİSTANDER\nHome > Uncategorized > Мирзиёев Кремлда: ‘Бунақаси ҳали бўлмаган’\nПрезидент Путининг энг севимли журналисти сифатида ном чиқарган “Ъ” (Коммерсантъ) сиёсий шарҳловчиси Андрей Колесников пайшанба куни чоп этилган мақоласи муқаддимасидаёқ Мирзиёевнинг “кучли таассурот қолдириши”ни таъкидлайди.\n“Ўзбекистоннинг янги президенти Шавкат Миромонович Мирзиёев жуда кучли таассурот қолдиради. Афтидан, “Россия” сўзини талаффуз қилганда, унинг бағри бехосдан очилиб кетади ва у ҳар қандай шамолни бағрига босишга тайёр. Ва бу шамолларнинг ҳаммаси унга йўлдош”, деб ёзади Колесников.\n“Владимир Владимирович,— дея ҳаяжонини яширолмайди Шавкат Мирзиёев,- бунақаси ҳали бўлмаган!!! Ва бу охирги 4 ойдаги ишлар натижаси!\nАсосийси, буларнинг барчаси ҳақиқат!”.\nКоммерсантъ нашри Мирзиёевнинг фамилиясини “Мирзиеев” шаклида ёзган.\nШартномларни имзолаш маросимида эса Мирзиёевнинг отасининг исми-“Миромонович”ни талаффуз қилишга қийналган Кремл сухандони Евгений Хорошевни шахсан Владимир Путиннинг ўзи тузатишга мажбур бўлди.\nЗалда кулги кўтариларкан, “Миромонович!” дея баланд овозда таъкидлади Путин.\nБу каби ноқулайлик Россия Ички ишлар вазири Владимир Александрович Колокольцевнинг фамилиясини ўқиб эшиттириш чоғида ҳам такрорланди ва сухандон “Тьфу, кечирасиз” дея узр ҳам сўради.\n“Мана, мен Шавкат Мирзиёевга қараб турибман. Ҳа, бу бошқа одам. Ислом Каримов масалан, бошқача куларди. Ва бошқача гапирарди ҳам. Бошқача ўйларди. Бу жилмайиш эса, айтишга кишининг юраги ҳам бетламайди, довдиратиб қўяди””, дейди Коммерсантъ мухбири.\nКремлга яқин тажрибали журналистнинг айтишича, “Кремлда анчадан буён бунақаси бўлмаганди”.\nМирзиёевнинг Россияга илк ташрифи натижаларини сарҳисоб қилган Lenta.ru нашри ўзбек ҳайъати Кремлни “қанот чиқарган” алфозда тарк этганини сарлавҳага чиқарган.\n“Қанот чиқарган” иборасини Россия нашри Президент Мирзиёевнинг сўзларидан олган.\nУ ташриф чоғида эришилган қарийб 16 миллиард долларлик шартномаларни “мислсиз” деб атаган.\n“Бу ташкилотларга қўшилмаслик Тошкент ташқи сиёсатининг устувор йўналиши сифатида қолмоқда”, – деб айтган Lenta.ru нашрига Россия Фанлар Академияси Шарқшунослик институтидан Станислав Притчин.\n“Ҳозир эса биз вазирлик ва идоралар даражасидаги фаол мулоқотга гувоҳ бўляпмиз. Бу жуда қизиқарли ташриф эди ва барча томонлар музокаралар натижаларига катта плюс баҳо қўйишлари мумкин”,- дея хулосалайди Притчин.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хонанда Согдиана “Кўп миллатли Россия” лойиҳасида ўзбек миллатини акс эттиради\t15:30, 27 май\tСогдиана Россиядаги танловда ўзбек миллати вакили сифатида иштирок этмоқда. Бу ҳақда у ўзининг Instagram`даги шахсий саҳифасида маълум қилди.\n“2016 йилнинг 16 июнида яъни Россия кунида миллатлар иши бўйича федераль агентлик ва ‘Комсомольская правда’ нашри билан ҳамкорликда ‘Кўп миллатли Россия’ лойиҳасини ўтказади. Лойиҳа доирасида фотокўргазма ҳам бўлиб ўтади. Мен эса бажонидил мана шу лойиҳада иштирок этдим” ,—деб ёзиб қолдирди Согдиана. Согдиананинг миллий услубда тикилган атлас кўйлаги ва дўпписи аксарият интернет фойдаланувчиларига манзур бўлди. буни ёзиб қолдирилаётган изоҳлардан билиши мумкин.


00:50ПСЖ билан шартномаси тугаётган франциялик ярим ҳимоячи "Ливерпуль"га кўчиб ўтиши мумкин 2 00:30Сарри икки футболчини "Ювентус"да кўришни хоҳламоқда 4 00:00Копа Америка-2019. Парагвай – Қатар баҳсига старт берилди (онлайн натижа) 45 23:40Мбаппенинг ПСЖ билан алоқалари нега ёмонлашгани маълум бўлди 5 23:20Копа Америка-2019. Парагвай ҳамда Қатар баҳсининг бошланғич таркиблари эълон қилинди 19 23:05Евро U-21 тарихидаги энг яхши футболчилардан иборат рамзий терма жамоа тузиб чиқилди 10 22:45Шота Арвеладзе: "Ҳақли тарзда зафар қучдик" 73 22:35"Ливерпуль" Туркия терма жамоаси футболчиси билан қизиқмоқда 3 22:22Olamsport: Тошкентдаги бокс оқшоми жанглари натижалари, шарҳловчи Шоҳжаҳон ва бошқа хабарлар 0 22:15ПСЖ раҳбари: "Бошқа чидаб тура олмайман" 30 21:50Суперлига. "Пахтакор" Муҳсин Муҳаммадиевнинг дебютида "Бухоро"ни 5:0 ҳисобида мағлуб этди 377 21:48Копа Америка-2019. Қатар мусобақага тайёр 8 21:40Сарри фақатгина Моуриньодан ортда қолди 5 21:33"Андижон" - "Металлург" 1:1. Барча голларни томоша қилинг 4 21:25Ўз дарвозасига мотоциклда қайтган дарвозабон 5\nЎзбекистон - Сурия учрашувидан мухлислар ГАЛЕРЕЯси 13


Vaqt bilan sinalgan sifat.\n"CHIRCHIQ TRANSFORMATOR ZAVODI"\nKOMPANIYANING KUZATUV KENGASHI TARKIBI\nKOMPANIYAGA ALOQADOR SHAXSLAR RO'YXATI\nXMHSga MUVOFIQ MOLIYAVIY HISOBOTLAR\nMUSTAQIL AUDIT XULOSASI\nTRANSFORMATORLAR ShARTLI BELGILARI\nКорхона замонавий ишлаб чиқариш манбасига, ривожланган инфратузилма ва коммуникациясига, яъни ишлаб чиқариш цехларига, кириш йўлларига, шахсий подстанциясига, ёрдамчи ишлаб чиқариш майдонларига ва йилига 3000 МВА дан кам бўлмаган замонавий юқори вольтли маҳсулотлар: кучли ток ўтказадиган, ўлчагичлар, махсус трансформаторлар, комплектли трансформатор подстанциялар каби бошқа инфратузилмаларига, шунингдек юқори вольтли асбоб-ускуналарни кафолатли таъмирлаш ва хизмат кўрсатишга эгадир. Ўз конструкторлик, технологик, лойиҳалаш бўлимлари, ҳамда юқори вольтли синов маркази ишлаб чиқарилаётган кучланиш синфи 110кВгача бўлган қуввати 63 мВтгача бўлган қуруқ ва мойли трансформаторларни технологик жараёнини малакали таъминланишини ва сертификация қилинишини имконини беради. Корхона маҳсулотларининг хавфсизлиги ва сифати Ўзбекистон Республикаси Давлат стандарти ва Росстандарт мувофиқлик сертификатлари билан тасдиқланади. “Chirchiq transformator zavodi” АЖнинг сифат тизими ИСО 9001:2008, ИСО 14001:2004 ва ОНSAS 18001:2007 халқаро стандартлар асосида сифат, экология, соғлиқни сақлаш ва меҳнат хавфсизлигини таъминлаш менежментининг интеграцияланган тизими билан сертификатланган. Сўнгги 30 йил давомида корхона маҳсулотлари 30 дан ортиқ хорижий мамлакатларга - Ҳиндистон, Покистон, Афғонистон, Хитой, Мўғилистон, Миср, Туркия, Вьетнам, Корея, Марокаш, Греция, Болгария, Польша, Ироқ, Эрон, Куба ва қатор бошқа мамлакатларга етказиб берилди.\nКорхонани қисман реконструкция қилиш ва бир қатор муҳим технологик объектларни техник қайта қуроллантириш ўровларнинг изоляция сифатини яхшилашга, трансформаторларда йўқотишларни камайтиришга, умуман электр сарфини камайтиришга имкон берди. Буларнинг барчаси мой тўлдирилган ҳалқасимон чинни қопқоқли ток трансформатори ТФЗМ (трансформатор тока звеньевого типа маслонаполненный с фарфоровой покрышкой) ва чинни қопқоқли каскад туридаги кучланиш трансформатори НКФ (трансформатор напряжения каскадного типа с фарфоровой покрышкой) каби кучланиш синфи 110 кВ бўлган ток ва кучланишни ўлчашга оид юқори вольтли трансформаторлар, шунингдек электровозлар учун янги турдаги бир фазали юк тортувчи кучга оид трансформаторлар ишлаб чиқариш борасида завод учун янгилик бўлган технологияни ўзлаштиришга имкон берди. Ҳозирги кунда “Chirchiq transformator zavodi” АЖ:\nСовуқ, мўътадил ва тропик иқлим учун мойли ва қуруқ куч трансформаторлар:\nКучланиши 6 (10) кВ, қуввати 25÷4000 кВА бўлган мойли куч трансформаторлари;\nКучланиши 6 (10) кВ, қуввати 65÷2500 кВА (изоляцияли “НОМЕКС” туридаги) бўлган қуруқ куч трансформаторлари;\nИкки ва уч ўровли кучланиши 35 кВ, 110 кВ, қуввати 63000 кВАгача бўлган мойли куч трансформаторлари;\nэлектровозлар учун кучланиши 10 кВ, 25 кВ, қуввати 1600,2000,4350,5000,5700,8000,8500,10000 кВА бўлган юк тортувчи кучга эга трансформаторлар.\nКомплектли трансформатор подстанциялари (КТП):\nқуввати 25 кВа дан 250 кВагача бўлган кичик насос станцияларини, турар жой биноларини, фермер хўжаликларини электр билан таъминлаш учун мўлжалланган КТП туридаги устунли подстанциялар;\nқуввати 63 кВА дан 630 кВА гача, кучланиши 6 (10)/0,4 кВ бўлган берк ва ўтувчи шакллардаги (“Киоск” туридаги), аҳоли пунктлари ва қишлоқларни, кичик саноат корхоналарини электр таъминоти учун мўлжалланган КТПН ташқи ўрнатиш подстанциялари (подстанции наружной установки);\nқуввати 160÷1000 кВАдан, кучланиши 10/0,4 кВ бўлган шаҳар тур-жой даҳаларини электр энергияси билан таъминлаш учун мўлжалланган ГКТП туридаги ички ва ташқи ўрнатиш шаҳар подстанциялари (городские подстанции внутренней и наружной установки);\nқуввати 25÷250 кВА кучланиши 35/0,4 кВ бўлган КТПж туридаги темир йўл подстанциялари (железнодорожные подстанции);\nқуввати 250÷2500 кВА, кучланиши 10/0,4 кВ бўлган саноат корхоналари учун мўлжалланган ички ўрнатилган КТП турдаги подстанциялар (подстанции внутренней установки);\nқуввати 1000÷25000 кВА кучланиши 35/10 (6) кВ ва қуввати 2500÷40000 кВА кучланиши 110/10(6) кВ, 110/35/10(6) кВ бўлган КТПБ ва ПКТПБ туридаги стационар ва мобил блокли подстанциялар (стационарные и передвижные блочные подстанции);\nкучланиш синфи 6÷10 кВ бўлган КРУВ-10, КРУВ-10ТМ туридаги комплект тақсимловчи қурилмалар (комплектные распределительные устройства);\nички ўрнатилган комплект тақсимловчи кичик ўлчамли ВМ-1 серияли қурилмалар (Украина давлати, Кременчуг шаҳри «Ампер» АЖ лицензиясига асосан чиқарилувчи);\nКСО-6(10)-Э1 «Аврора» туридаги бир томонлама хизмат қилувчи йиғма камералар (Санкт-Петербург шаҳридаги «Элтехника» ПО лицензиясига асосан чиқарилувчи);\nКСО-205 «Аврора» туридаги бир томонлама хизмат қилувчи йиғма камералар (Украина давлати, Кременчуг шаҳри «Ампер» АЖ лицензиясига асосан чиқарилувчи);\nЮқори вольтли комплектли қурилмалар:\nТВТ-35 ва ТВТ-100 турдаги ток ўрнатувчи трансформаторлар (трансформаторы тока встраиваемые);\nТФЗМ-35Б ва ТФЗМ-110Б турдаги ток ўлчовчи трансформаторлар (трансформаторы тока измерительные);\nЗНОМ-35-65 ва НКФ110-83 турдаги кучланиш ўлчовчи трансформаторлар (трансформаторы напряжения измерительные);\nВНРУ-10/400, ВНРУП-10/400 ва РВЗ-10/400 турдаги ўзгарувчан ток ортишини узгичлар (выключатели нагрузки переменного тока);\nРЛНД1-10Б/400, РДЗ1(2)-35/1000, РДЗ1(2)-110/1000 турдаги юқори вольтли ажратмалар (разъединители высоковольтные);\nБПВ-1, БПВ-2, БПВ-4 турдаги сақлагичлар-узгичлар блоклари (блоки предохранителей-выключателей).


Интизомий жазога тортилган судьяларнинг шахси нега сир тутилмоқда? - Zamin.uz\nИнтизомий жазога тортилган судьяларнинг шахси нега сир тутилмоқда?\nЭнг қизиғи, кенгаш томонидан эълон қилинган хабарнинг дастлабки вариантида интизомий жавобгарликка тортилган судьяларнинг қайси судларда ишлаши ҳақида маълумот берилмаган. Kun.uz мухбири билан кечган суҳбатдан сўнг очиқланган расмий хабар тўлдириб қўйилган.\nЯнгиликлар » Жамият » Интизомий жазога тортилган судьяларнинг шахси нега сир тутилмоқда?


Британия ва АҚШ мақоми хавф остида\n10 май 2021, Тошкент вақти: 12:14\nЎтган ҳафта Standard & Poor's маркази Британиянинг ҳам “ААА” мақоми хавф остида эканидан огоҳлантирди.\nЖорий иқтисодий инқироз¸ дунë давлатларининг кредит рейтингига ҳам таҳрир киритмоқда. Таҳлилчилар¸ яқин орада сармоя учун энг бехавотир деб қараб келинган Британия¸ ҳатто АҚШ мақомида ҳам ўзгариш бўлишини тахмин қилмоқдалар.\nЖаҳоннинг етакчи молиявий таҳлил марказлари вақти-вақти билан у ёки бу давлатнинг сармоядорлар учун қанчалар қулай эканига оид маълумотни эълон қилиб туради.\nИқтисодий таҳлил билан шуғулланувчи Standard & Poor's каби агентликлар эълон қиладиган ҳисоботларда хорижий инвесторларнинг сармоя ётқизиши учун энг яхши шарт-шароитлар мавжуд бўлган бундай давлатлар рейтинги одатда учта “А” билан ифодаланади.\nМолиявий бўҳрон “ААА” рейтинги бўлган давлатлар сони камайишига сабаб бўлмоқда. Хусусан, Испания ва Ирландия жорий йилда “ААА” мақомидан мосуво бўлганларнинг дастлабкилари бўлди. Ўтган ҳафта Standard & Poor's маркази Британиянинг ҳам “ААА” мақоми хавф остида эканидан огоҳлантирди.\nStandard & Poor's га кўра, Британиядаги вазиятни салбий билан барқарор ўртасида, деб баҳолаш мумкин.\nБундай вазиятга эса, Британия ташқи қарзлари миқдорининг тез суръатларда ошаётгани ҳисса қўшмоқда. Таҳлил марказига кўра, шундай кетадиган бўлса, Британиянинг ташқи қарзлари унинг ички ялпи маҳсулотига тенглашиши мумкин.\nStandard & Poor's нинг башоратлари нафақат Буюк Британия молия бозорини, балки Америка биржаларидаги вазиятга ҳам таъсир қилди.\nЧунки АҚШ расмийларининг молиявий бўҳронга қарши кўраётган чоралари Британия ҳукуматиникидан фарқ қилмайди ва мутахассислар Америка ҳам “ААА” мақомидан ажралиб қолмасмикин, деган саволларни бермоқда.\nНил Микиннон Лодондаги ECU Group номли молиявий таҳлил марказининг етакчи мутахасисиларидан бири.\n- Вазиятнинг бундай тус олишига инвесторларнинг ҳам Британия, ҳам АҚШ бюджетларидаги камомад ва ҳукумат қарзларининг давлат иқтисодига нисбатан миқдори ошиб бораётганига оид хавотирлари сабаб бўлмоқда. Узоқ муддатда эса, бюджетдаги камомад ва қарзлар жорий суръатларда ошиб борадиган бўлса ва, айниқса, иккала мамлакатда банкларни қутқариш учун катта маблағлар сарфланаётгани ва моливий бўҳрондан кўрилган зарар инобатга олинса, Британия ва АҚШ ўз ҳаражатларини қоплай оладими, йўқми, деган хавотирлар кучайиб боради, дейди лондонлик молиявий таҳлилчи.\nМавжуд вазиятдан жумбушга келган молия бозори ўтган жума куни доллар курсининг жорий йилда мисли кўрилмаган даражага, еврога нисбатан 1,4 доллар кўрсаткичига тушиб кетишига сабаб бўлди.\nҚўшма Штатлар учта “А” мақомига 1917 йилдан бери эгалик қилади ва мамлакатнинг бундай “олий мақом”дан ажралиши жиддий оқибатларга олиб келиши мумкин¸ демоқда мутахассислар.\nҲозирча молиявий идоралар Қўшма Штатларнинг “ААА” рейтинги хавф остида, деган фикрдан йироқ бўлсада, ўтган пайшанба куни Америкадаги етакчи таҳлил марказларидан бири Американинг бу мақомни сақлаб қолиши узоқ истиқболда қийин кечишини башорат қилди.\nАйни пайтда, президент Барак Обама маъмурияти сармоядорларнинг бу каби хавотирларини камайтиришга уринмоқда. Оқ уй матбуот вакили Роберт Гиббс жума кунги чиқишида мавзуга оид саволга бундай жавоб берди.\n- Йўқ¸ биз кредит рейтингимиз ўзгаришидан хавотирланаётганимиз йўқ. Президент Оқ уйга келганидан бери ўз диққатини иқтисодни қутқариш режасини амалга оширишга қаратмоқда. Бу режа янги иш жойларини яратиш ва иқтисоднинг изига тушушига туртки бўлади. Ўрта ва узоқ муддатда олдимизга қўяётган мақсадларимиз моливий тизимни изига туширишдан иборатдир. Шунинг учун президент Конгресснинг келаси тўрт йил ичида камомадни икки баробар камайтиришга имконият берувчи қонунни қабул қилганидан мамнун бўлди, деди Оқ уй расмийси.\nЛекин “ААА” рейтингидан айрилиш истиқболлари иқтисодий қутқарув режасини бажариш асносида моливий тизимни тартибга солишни ўта қийин вазифага айлантиришини айтмоқда мутахассислар.


Рамазон эслатмаси: рўзани бузувчи ҳолатлар — Sof.uz\nЖАҲОН 6,266,888 2,847,528 373,960\nРамазон эслатмаси: рўзани бузувчи ҳолатлар\n14.06.2016 15:45 63 Колумнистлар\nМаълумки, рўза – ният қилиб, холис Аллоҳ таоло учун тонг отганидан қуёш ботгунича еб-ичиш ва жинсий яқинлик қилишдан тийилишдир.\nРўзадор уч ҳолатда: рўза тутганини унутиб ё хато этиб ёки қасддан еб-ичиб, жинсий яқинлик қилиб қўйиши мумкин.\nАгар рўзадор рўза тутганини унутиб еб-ичса ёки жинсий яқинлик қилса, рўзаси бузилмайди. Аммо, ана шу ҳолда унга рўзадор экани эслатилганида еб-ичишни давом эттирса рўзаси бузилади. Агар рўзадорлиги эсига тушиши билан оғзидагини чиқариб ташласа рўзаси бузилмайди; ютиб юборса каффорат лозим бўлади.\nЧанг, пашша ё тутун рўзадорнинг оғзига кирса рўзаси бузилмайди. Аммо рўзадор тутунни ўзи ичига ютса рўзаси бузилади. Рўзадор кўнгли айниб қусса, эҳтилом бўлса, ётишида булғанса рўзаси бузилмайди.\nРўзадор тишлари орасидан қон чиқса ва ичига кетса, қон кам бўлса рўзаси бузилмайди, қон кўп бўлса: тупиги билан тенг ё ундан ғолиб бўлса рўзаси бузилади.\nАгар рўзадор хато қилиб, масалан: оғзини чайгандан ичига сув кетиб қолса;\n– ухлаётганида сув ичса;\n– тонг отгани йўқ деб ўйлаб овқат еса ё аёли билан яқинлашса, ваҳоланки тонг отган бўлса;\n– унга зўрлаб сув ичиришса ёки таом едиришса;\n– у ухлаётганида оғзига сув томизишса;\n– клизма қилса;\n– Истинжо қилганида сув ичига тортилса;\n– қулоғига ёғ томизса, бурнига дори томизса;\n– одатда ейилмайдагна нарсаларни еса, ютса;\n– томоғига қор ё ёмғир ёки кўп миқдорда (уч томчи) кўз ёши ёки тер кирса;\n– аёлини ўпганида ё ушлаганида шаҳват билан маний (уруғ) чиқса ёки ўзи илож қилиб манийни чиқарса;\n– ўзини зўрлаб қусса;\n– тиши орасидаги нўхатдай ё ундан катта гўштни еса;\n– рўзадор аёл ҳайз ёки нифос кўрса;\n– қўёш ботди деб ўйлаб оғзини очса, ваҳоланки қуёш ботмаган бўлса;\nрўзаси очилади ва қазоси вожиб бўлади.\nРўзадор венасидан ё тери остига укол қилдирса, ҳанафий мазҳабида, рўзаси очилади. Чунки ҳар қандай укол жисмни қувватлантириш (озиқлантириш) ё қонни кўпайтириш ёки асабни тинчлантириш учун олинади. Тиббиёт мутахассисларининг айтишларича жисмга қилинган укол лимфа безлари орқали сўрилиб қон тизимига ўтади. Қон тизими орқали жисмнинг барча қисмига тарқалади. (“Азҳар” журналидан).\nАгар Рамазон рўзасини тутаётган киши қасддан аёли билан жинсий яқинлик қилса ё таом, дори еса ёки ичса;\nқон олдириш ё сурма қўйиш каби рўзани бузмайдиган ишларни қилиб сўнг рўзам очилди деган ўйда қасддан еб-ичса қазо ва каффорат лозим бўлади.\nРўза каффорати олтмиш кун кетма-кет, узмай рўза тутишдир. Агар бунга соғлиги ярамаса олтмиш мискинга таом беришдир.\n29.05 12:32 4034\nКеча, 17:40 2403\n30.05 11:13 2160\n7.05 18:36 538 Жаҳон\nРўзадорнинг савобини камайтирадиган, унинг рўзасини бузишга яқин бўлган ишлар ҳақида биласизми?\n6.05 19:07 1141 Жамият\nРамазон рўзасини бошида, ўртасида ва охирида 3 кун тутса бўладими?\n2.05 13:31 1104 Жамият\n30.04 14:11 554 Тиббиёт


Kasalliklar bo'yicha barcha ma'lumot Иммунитет ўзи нима? (2-қисм) Унинг қандай турлари мавжуд? » DAWO.UZ\nРусский Ўзбекча O'zbekcha\nАндрология Гастроэнтерология Гематология Гинекология Дерматология Кардиология Лор Неврология Онкология Офталмология Педиатрия Психология Пулмонология Ревмотология Спорт медицина Табобат Травматология ва ортопедия Урология Хирургия Эднокринология\nКоронавирус - энг охирги маълумотлар Бошдаги бўғимларни ўрганамиз Озиш (андроид дастур) Бош суякларини ўрганамиз. Иммунитет ўзи нима? (1-қисм) У бизни доим химоя қиладими? Вакцинация (эмлаш) – қилдириш керакми? Титан гель – фойдаси борми? "Машина"га хомиладор аёл УГИЛМИ ЁКИ КИЗ!!! ЭРКАКНИНГ ИККИНЧИ ЮРАГИ ЁКИ ПРОСТАТИТ\nБир йилда неча марта тиббий кўрикдан ўтасиз?\n07 фев 2018 йил Гематология / Кардиология / Онкология / Пулмонология / Ревматология / Маколалар\nИммунитет ўзи нима? (2-қисм) Унинг қандай турлари мавжуд?\nИммунитетни бир нечта турларга ажратиш мумкин. (Иммунитет хақидаги мақоланинг 1-қисми.)\nНомахсус иммунитет (носпецифик) – хар қандай микроб, вирус, паразит ёки ташқи мухитнинг зарарли модда ва захарларидан бирдек химояловчи тизим. Унинг хам қуйидаги турлари бор:\nТери – энг асосий химоя қават хисобланади. Хар қандай тери шикастланишидан кейинги бўладиган холатлар хаммага маълум.\nШиллиқ қават – нафас, хазм, сийдик чиқарув, жинсий тизимлар ва кўзнинг ёрдамчи қисмлари шиллиқ қават билан қопланган. Уларнинг ахамияти теридан хам қолишмайди.\nХарорат – тана харорати жуда кўп микробларни ўлимига сабаб бўлади. Инсон тана харорати 38 С 0 гача ошганда бу холат яна хам яхшироқ билинади. Шунинг учун одатда 38 С 0гача бўлган хароратни туширишга шошилинмайди. Балки тана хароратини оширадиган алохида дорилар хам мавжуд.\nПаст рН – яъни кислотали мухит хам жуда кўп микробларни ўлимига олиб келади. Ошқозон ширасининг кислотали мухити бунга мисол бўлади. Сийдик йўллари инфекциясини даволашда сийдик рН ини кислотали ва ишқорий холатга галма-галдан ўтказиш орқали курашадиган усул хам мавжуд.\nХимиявий медиаторлар – бу деярли барча шиллиқ қаватларда мавжуд бўлган моддалар бўлиб, улар микробларни шиллиқ қаватга ёпишиб қолишига ва кўпайишига тўсқинлик қилади.\nМахсус иммунитет (специфик) – маълум бир микроб ёки бошқа касаллик қўзғатувчи турига қарши курашадиган тизим. Мисол қилиб қизамиққа қарши ёки пневмококка қарши махсус иммунитет. Унинг хам икки қисми мавжуд:\nГуморал иммунитет – лотинча"humor” – суюқлик деган маънони билдиради. Бу иммунитет масофадан таъсир қиладиган, маълум бир моддалар ишлаб чиқарувчи иммунитет тизимидир.\nТўқима иммунитет – бу ўз номидан кўриниб турибдики, тўқимада бўладиган иммун тизими. Бу иммун тизимларнинг таркибий қисмлари хақида келгуси мақолаларимизда танишамиз.\nКасалликларга қарши пайдо бўладиган иммунитетни хам жуда кўп турлари мавжуд бўлиб, уларга насиб қилса кейинги мақолаларда қисқача тўхтаб ўтишга харакат қиламиз.\n1.АНЕМИЯНИНГ 14 БЕЛГИСИ\n2.Аскарида хақида нима биласиз?\n3.Болалар церебрал фалажи (БЦФ) – қандай касаллик?\n4.Бош айланиши хақида тўлиқ маълумот.\n5.Бронхиал астма – нафас қисиши.\n6.Вакцинация (эмлаш) – қилдириш керакми?\n7.Ёшликда сув-чечак, қариликдачи?\n8.Инфарктдан сўнг юракка пластир ёпиштиринг...\n9.Ифлосланган хаводан БУЙРАК зарарланади.\n10.Қандли диабет ўзи нима?\n11.Қандли диабетда қандай асоратлар кузатилади?\n12.Қон ўрнини босувчи "сунъий қон” кашф қилинди.\n13.ЛЯМБЛИОЗ(ГИАРДИАЗ) - чувалчанг гельминт эмас!\n14.Озишга илмий ёндашамиз.\n15.Оқ қон – лейкоз қандай касаллик.\n16.Олимлар ОЁҚ ва ҚЎЛни ўстириш имконини топишди.\n17.Ортиқча темир қандли диабетга сабаб бўлади.\n18.Сунъий буйрак яратилди!!!\n19.Тутқаноқ ва тутқаноқ тутгандаги биринчи ёрдамни биласизми?\n20.Ўзак хужайра – нима учун ўта мухим?\n21.Чипли сунъий юрак яратилди\n22.ЭНТЕРОБИОЗ (ОСТРИЦА) нима?\n23.Яна бир бор ЧЕКИШ хакида!!!\n24. Кўриш қаерда бўлади, кўздами ёки мияда?\n25.Иммунитет ўзи нима? (1-қисм) У бизни доим химоя қиладими?\nНамоз 3D 22.03Араб тилидаги сон ва соат 22.03Йодофер - 3D 15.05Коронавирус - энг охирги маълумотлар 10.02Alifun arnab nashidasi 19.09Бухгалтерия счётлари (андроид дастур) 08.03Verb - Феъл (андроид дастур) 14.01Тасбех (андроид дастур) 24.12Супер КАРРА (андроид дастур) 17.12Эрта бўшалиш (андроид дастур) 26.11Бошдаги бўғимларни ўрганамиз 15.08Озиш учун Хитой дорилари 12.07\nБош сахифа Мақолалар Янгиликлар Дастурлар Видео Биз ҳақимизда\nСайтдаги мақолалар инсон саломатлиги тўғрисида умумий билимни ошириш учун қўйилган. Ўзингизга ташхис қўйиш ёки даволаниш учун эмас. Хар қандай холатда шифокор билан маслахатлашиш зарур.\nБизни қуйидаги ижтимоий тармоқларда кузатишингиз мумкин.\n2016 - ∞ Барча хуқуқлар химояланган - © DAWO.UZ\nСайтдаги мақолаларни кўчириб олиш ва тарқатиш эркин, фақатгина сайтга жонли йўналиш (ссылка) қўйган холда.


ИЖОД ЭҲТИЁЖИ - “Китоб дунёси” газетаси сайти\n1441 марта кўрилган.\nҲали ақлимни таниб-танимаёқ, беш-олти ёшларда эдим чоғи, улғайганимда, албатта, ёзувчи бўлишимни ич-ичимдан сезардим. Ўн етти ёшимдан бошлаб етти йил давомида миямга зулукдай ёпишиб олган хомхаёлдан воз кечишга ҳарчанд уринмай, ақлим табиатимдаги бу телбаликни енгаверар, эртадир-кечдир, ўзимни босиб олиб, жилд-жилд китоблар ёзишимни тасаввур этсам, теримга сиғмай суюниб юраверардим.\nУч ярим ёшларимдан, бу жараён беш йил давом этган, саккизимгача отамни аҳён-аҳёнда кўрганман. Шунга ўхшаш сабаблар туфайли ўзимни ёлғиз сезар, руҳимга бегона одатларим кўпайгандан-кўпайиб борарди. Ягона юпанчим — қоғоз қоралаш, хаёлимдаги одамлар билан суҳбат қуриш эди. Аввалбошдан қадр топмаган адабий интилишларим — шу кечинмаларнинг оқибатидек... Сўз нафосатини туйиш, заррачалик қиммати йўқ фактлар билан олишиш қобилияти юққанмиди, эҳтимол. Кундалик ҳаётимда такрор-такрор дуч келувчи омадсизликлар ўзимгагина дахлдор дунёмнинг ажралмас бўлаги эди. Шубҳасиз, ижодга жиддий киришишнинг вақти-соати етган, шу чоққача — болалигиму ёшлигимда қоралаб юрганларим эса ярим варақчаям чиқмасди. Биринчи шиғиримни тўрт-беш ёшимда ёзганман, элас-элас хотирлайман: онам айтиб турган, мен кўчиргандим. Шеър йўлбарс ҳақидайди. Унинг ўткир курак тишлари, шугина ташбеҳдан бошқасини эслолмаяпман. Блейкдан1 ўғирлаб олган “Йўлбарс, йўлбарс” “шеър”имдан роса завқланганман. Ўн бир ёшимда, уруш даври ёхуд 1914–1918 йилларда бир ошпазнинг ўлимига марсия ёзганимни айтмаса, нуқул ватанпарварлик руҳидаги шеърлар битганман, улар маҳаллий газеталарда бирин-кетин босилиб тураверган. Вақт ўтиб, бироз улғайгач, Жорж услубига2 тақлидан табиат мавзуида тугалланмаган, ҳазин шеърлар бита бошладим. Эсласам, ўзимнинг ҳам кайфим учиб кетадиган бир ҳикоя ёзгандим ўша пайтлари. У йиллар давомида ғалвирдан ўта-ўта оққа кўчирилган ягона асарим эди. Шунга қарамай, ҳамиша ўзимни адабий ижодга дахлдор ҳисоблардим. “Адабий буюртмалар” сабаб ҳаётимга “тезкорлик” сўзи кириб, “роҳат” тарк этди. Мактабдан ташқари вақтимда ҳозир ўзимни-да ҳайратга солар даражадаги шиддат ила ҳажвий шеърлар ёздим, ўн тўрт ёшимда Аристофанга3 ҳавасим кетиб бутун бошли пьесани бир ҳафтада ёзиб тугатдим, мактабда деворий газета чиқара бошладим. Тасаввурга ҳам сиғдиролмас ночору ғариб ҳажвий нашр эди у. Айни замондаги арзон-гаров журналистикадан кўра, ўша ҳаминқадар нашр учун қанча ёниб-куйгандим-а. Бу “адабий фаолият”га вобаста, ўн тўрт ёшмидим ё каттароқ, турли адабий машқлар билан овундим: ўзим ҳақимдаги “ҳикоя”лар қоғозга эмас, миямга муҳрланарди. Буни бир болакай ё ўсмирнинг эрмаги, десам тўғрироқ бўлар. Ўзимни негадир “Робин Гуд” атаб, мени ҳаяжонга солувчи саргузаштлар қаҳрамонларининг суратларини чизиб, ундан қиёфамни ахтарардим. Бироқ кўп ўтмай, “ҳикоя”лар ўз-ўзимга маҳлиёлик кайфиятига шафқатсизларча барҳам берди: бора-бора кўрган-кечирганларимнинг қоғозга тушишидан ҳузурландим. Миямда шунга ўхшаш фикрлар айланарди: “У эшикни итариб очди ва хонага кирди. Қуёшнинг заррин нурлари муслин гиламни сийпалаб ўтиб, устида ярим очиқ гугурт қутиси ва сиёҳдон турган столга келиб тўхтади. Ўнг чўнтагидан ўнг қўлини чиқариб, дераза томонга чўзди. Кўчада тошбақа косали мушук дарахтдан узилиб тушаётган япроқ кетидан қувиб юрибди...” Бемаъни одатга ўралашиб, йигирма беш йилимни елларга совурдим. Сўз, арзигулик сўз топишга тиришаман, бесамар тиришқоқлик мени тағин ғамга ботириб қўяди, бари шунчаки мубталолигим соясида қолиб кетаверади. Дунёга илинмоқчи бўлган “беназир асар”им мени турли ёшда мафтун этган турфа ёзувчиларнинг услубини ҳечқурса такрорлаши керак эди... Аммо хотирам саҳифаларини ҳар қанча титкиламай, таниш, арзимас ёзиқлар билан тўқнашаверардим.\nЎн олти ёшимда тўсатдан сўздан лаззатланиш касалига чалиндим. Сўзнинг жозибаси ва оҳангидан ошуфтаҳол бўлдим. “Бой берилган жаннат”даги4 қуйидаги мисралар ажаб қизиқ, синоатли туйилди:\nУ меҳнат ва мушкулот сабаб,\nУнга айланиб қолмишдир,\n“У” ва “у”нинг муштарак оҳангидан завқ туйиб, тиззаларим қалтираб кетганди ўшанда. Ҳодисотларни тасвирлаш асносида моҳиятни англай бошладим, ижодимдаги асосий истак коинотдаги юлдуздек юзага потраб чиқиб қолди. Хотимаси одатдагидек яхшилик билан тугамайдиган даҳшатли натуралистик романлар, кишини ўзига ром этувчи тасвир ва таққосларга тўла, оҳангдор ва сержило сўзларга бой асарлар ёзишни хоҳлаётгандим. Ўттиз ёшимда чоп этилган, аммо аввалдан ниятимда бўлган илк тўпламим –“Бирмадаги кунларим”да ўша истак қор остидаги бойчечакдек мўралаб, дилимга ҳарнечук хотиржамлик улашди.\nЁзувчи ижодини мунтазам кузатмай туриб ҳам, унинг услубини баҳолаш мумкинлиги ҳақида ўйлаб кўрмагандим. Ижодкор қаламга олган мавзу унинг ёшидан дарак бераркан, бироқ у нимагаки қўл урмасин, бир умр қутулиб бўлмас азоб — ижод эҳтиёжини қондириши керак. Ижод унинг эрмаги ёки ҳунари эмас, касбидир. Пўртанали инқилоб даврлари сингари инсонда ҳам ўтиш даври кузатилади. Бундай пайтда, у ҳис-туйғуларини жиловлай олмоғи, сийратини гўзаллаштирмоғи ҳамда ғўрлик даври ванохуш кайфиятдан тез фориғ бўлишга интилмоғи лозим; бироқ ижодкор дастлабки таъсирлардан мосуво қолса, ичидаги ижод иштиёқи ҳам ўлади. Тирикчилик талаби ҳисобга олинмаса, ёзиш, айниқса, насрда ижод қилиш учун тўрт асосий туртки бор. Тўрт сабаб ҳар бир ёзувчида турли даражада бўлади, вақт ва муҳит туфайли улар алмашиниб туради:\n1. Худбинлик. Ақли билан мақтаниш, тез-тез тилга тушиб туриш, хотирланиш, камситганларга кўрсатиб қўйиш ва ҳоказо ва ҳоказо истаклар. Бу сабаб эмас, дегувчилар ёлғонни тўн қилиб кийиб олганлар: худбинлик — барча сабабларнинг боши. Ёзувчиларнинг бир ўзигагина эмас, олимлар, артистлар, сиёсатдонлар, ҳуқуқшунослар, зобитлару омадли жентльменлар– қисқаси, жамиятнинг юқори қатламига чиққан чипқон бу. Оломонда айни хислат унча кўзга ташланмайди: улар ўттиз ёшдан ўтгач, кўрга ҳасса қилиб кўрсатишларидан орланади, ўзгалар учун яшайди ёки оғир ва зерикарли ишга шўнғиб кетадилар. Бироқ умрининг адоғигача бу йўлдан юришни истамаган Худонинг эркатой, қайсар яратиқлари озчилик бўлиб, улар сирасига ёзувчилар ҳам киради. Номлари катта ҳарфлар билан ёзилувчи ёзувчилар мол-дунёга бефарқликларига қарамай, журналистлардан кўра шуҳратпараст ва худбинроқдирлар.\n2. Эстетик энтузиазм (иштиёқ). Ташқи оламдаги, алоҳида таъкидлаш жоизки, сўз ва унинг моҳиятидаги гўзалликни идрок этиш майли. Назмдаги нозиклик ва насрдаги оҳанг, ҳатто товушлардаги фарқни ҳис қилиш хоҳиши. Ўзи учун қизиқ ва қимматли бўлган тажрибани бошқалар билан баҳам кўриш истаги. Талай ёзувчиларда эстетик сабаб жуда заиф. Аммо памфлетчи ёхуд дарслик муаллифи бўлсин, сўзга муҳаббати важидан уззукун қоғозга термилиб ўтиради. Улар-да жиллақурса, матбаа, безак борасида дидга эҳтиёж сезар. Китоб деймиз, ҳатто темирйўл йўриқномасида ҳам эстетик унсурга кўзимиз тушади-ку.\n3. Тарихий импульс. Борлиқни борича кўриш ва кўрсатиш, келгуси авлодга ўз ҳолича етказиш истаги.\n4. Сиёсий мақсад. “Сиёсий” сўзи кенг маънода келади. Дунёни муайян йўналишга буриш, турли кишилар фикрларини ўзгартиришга бўлган майл. Боз устига, бирор асар йўқки, сиёсий таъсирдан холи бўлса. Санъат ва сиёсатда боғлиқлик йўқ дейишнинг ўзи сиёсий қараш. Бу турли импульсларнинг бир-бирига зид келиши, одамдан-одамга, вақтдан-вақтга ўзгариб боришига тарих гувоҳлик беради. Табиатан, — ҳа, “табиат”ингиз туфайли ўсмир боладан арбобга айланасиз — мен уч асосий принципга содиқ қолиб, тўртинчи сабабга эътибор қаратмаган ижодкорман. Эрким ўзимдалигида оҳанжамали ёки буткул тавсифий асарлар битишим, сиёсий майлимни ўқувчига сездирмаслигим мумкин эди. Бироқ муҳит мени памфлетчи қилиб етиштирди. Аввалги беш йилим ўта нобоп шароитда–Ҳиндистондаги Бирмаполиция маҳкамасида ўтди, кейин очлик ва омадсизлик ёпишиб олди. Кўрган-кечирганларим табиий равишда ҳокимиятга нафратимни оширди ва бутун вужудим билан ишчилар қатламини ҳимоя қилишга бел боғладим. Бирмадаги фаолиятим империализм табиатини англашимга кўмак берди, бироқ тажрибам сиёсий доирадаги мавқеимга ҳали кифоя қилмасди. Сўнг ҳокимият тепасига Гитлер келди, Испанияда фуқаролар уруши бошланди ва ҳоказо ҳодисалар. 1935 йилнинг охирларида базўр қатъий қарорга келдим.\nИспания уруши ҳамда 1936–1937 йиллардаги бошқа воқеалар ичиму ташимдаги дунёмни ўзгартириб юборди. Мен қаерда эканимни англадим. 1936 йилда қўл урган “жиддий асар”имдаги ҳар бир чизиқ бевосита ёки билвосита тоталитаризмга қарши, демократик социализмга тарафдорлик моҳияти билан туташарди. Бу ахир бемаънилик эмасми? Бир маҳаллар ўзим рад этган хаёллар ҳақиқатга кўчиб қолди. Аслида қўлига қалам тутган киши сиёсий воқелик олдида ҳали ундай, ҳали бундай ниқоб тақишга мажбур. Савол кўндаланг: қай усулда ёзиш ва қандай қилиб сингдириб юбориш мумкин? Сиёсий башорат эстетик ва интеллектуал яхлитликка путур етказмай, аксинча, сиёсий фаолиятда янги марра ва имконларга йўл очади.\nСўнгги ўн йилликда санъат ва сиёсатни уйғунлаштирган мактублар битишга иштиёқим ортди. Менинг асосий мавзум ҳамиша партиявийлик ва адолатсизлик бўлган. Ҳар гал қоғоз қоралашга тутинганимда, “Санъат асари яратаман”, деб хаёл қилмайман. Ўзим ошкор этишни истаган ёлғонлар, эътибор қаратишни лозим топган далиллар, мени безовта қилган воқеликлар ҳақида ёзаман, холос. Эстетик кечинма туймаганимда эди, китоб у ёқда турсин, ҳатто журналга каттароқ мақола ҳам ёзолмаган бўлардим. Асарларим, қунт билан ўқиган ўқувчига кун бўйи ваъз ўқиган сиёсатдон тарғиботидан кўпроқ таъсир этиши аниқ. Болалигимдан бошланган дунёқарашни батамом рад этишнинг иложи ҳам, эҳтиёжи ҳам йўқ. Тўрт мучам соғ бўлиб, Худо умрдан қисмаса, ижод, шу заминга муҳаббат ва машаққатдан роҳату арзимас ҳодисалардан завқ туйиш касбим бўлиб қолаверади. Бу ўзингни ўтга ташлашни англатмайди. Бу — сенинг муайян давр мобайнида биргина шахсга эмас, жамиятга нисбатан илдиз отган симпатия ва антипатиянгни мувозанатда ушлаш санъатидир.\nОжизлик қурсин! Тил ва ҳақиқатсизликка дахлдор муаммоларни кўтариб чиқиш осонми?! Ҳақ сўзимнинг далилига бир мисол келтирай. Испания фуқаролик урушига бағишланган “Каталонияга эҳтиром” асарим буткул сиёсий асар, бироқ асосида ҳақиқат ва юртга садоқат ғояси мавжудлиги боис ўқилади. Асарда адабий ақидамга хиёнат қилмай, мутлақ ҳақиқатни очишга интилганман. Китоб битта сўлоқмондек боб, Франко билан фитна қилганликда айбланган Троцкийни оқловчи иқтибослардан иборат. Бу боб — икки йил ўтар-ўтмай ҳар қандай нозиктаъб ўқувчининг қизиқишидан четда қолиши табиий — бутун бошли асарни йўққа чиқаради. Мен ҳурмат қилувчи мунаққид асарим тўғрисида бир куни менга ваъз ўқиди. “Нега бу бобни тиқиштирдинг? — сўради у. — Сен журналистикага яхши китоб туҳфа қилишинг керак эди”. У ҳақ эди, бироқ мен бошқача ёзолмасдим. Ноҳақ қораланганлар ҳақида билишга Англияда озчиликкагина рухсат берилганини кейин фаҳмладим. Ноҳақликлардан фиғоним чиқмаганида, ҳеч қачон бу асарни ёзолмасдим.\nШу ёки бошқа кўринишда тағин айни муаммо кўтарилаверди. Тил масаласи нозик ва узоқ музокараталаб. Сўнгги йилларда таъсирчанроқ ва аниқроқ ёзишга ҳаракат қилдим, дея оламан. Вақт ўтиб, исталган услубда ёзиш кўникмасига эга бўлган ижодкорнинг ўсгани шудир. “Чўчқахона” –сиёсий мақсад ва бадиий тафаккур мужассамлашган илк асарим. Охирги етти йил давомида бирорта роман ёзмадим. Тез орада виждонан ижод қилишга умид қиляпман. Бу – енгилиш, ҳар бир асарим омадсизлик белгиси. Бироқ энди мен Нимани ва Қандай ёзишни ойдинлаштириб олдим.\nСўнгги мисраларимга тикилиб, ёзиш, мен учун кўнгил иши эканини тушуняпман. Буни ҳозирча охирги хулосам, деб айтолмайман. Барча ёзувчилар шуҳратпараст, худбин ва дангаса бўладилар. Сабабларининг интиҳосидагина сир ётади. Китоб ёзиш — узоқ давом этувчи тузалмас дард, ҳолдан тойдирувчи жанг.\nМабодо на тушуниб, на қаршилик қилиб бўладиган бу юмушни бирор иблис гарданига олмаса, одамзоднинг танлаши қийин. Шайтон бола эътиборини тортувчи тўполон шамолдек ўйноқи. Тўғри-да, ичингдаги шайтонни мудом жиловлаб турмас экансан, у бир сатр ҳам ёзишга имкон бермайди. Яхши асар тиниқ ойнага ўхшайди. Ижод қилиш учун қайси сабаб бошқаларидан кучлироқ эканини комил ишонч билан айтмоққа ожизман, бироқ қайси бири бошқаларини ўз измига бўйсундиришини биламан. Вақт ўтиб, ортимдаги уюлиб турган бисотимга назар ташласам, ҳаётдан йироқ, баландпарвоз жумлалар, юки енгил ибораю сафсаталарга тўла асарларимда сиёсий мақсад йўқлигига амин бўлишим муқаррар.\nИнглизчадан Севара АЛИЖОНОВА таржимаси


Европада газ нархи тарихий рекордни янгилади\n5 Октябрь 16:43\nMOSKVA. TASS - Kazinform – ICE биржаси маълумотларига кўра, Европада 5 октябр куни савдолар очилишида газ нархи яна рекордни янгилади ва 1000 кубометр учун деярли 1250 долларга етди, деб хабар беради Kazinform TASSга таяниб.\nГолландиядаги TTF марказидаги ноябр ойи фьючерсларининг нархи савдо пайтида 1000 кубометр учун 1247,4 долларга етди, ёки бир МВт соат учун 104 евро (евронинг долларга нисбатан жорий курси асосида ICЕ нархи МВт/с учун еврода кўрсатилган)ташкил қилди.\nБир кун олдин, 1000 кубометр учун $ 1200 рекордини бузганидан кейин Дания Энергетика Aгентлиги «Шимолий Оқим 2» газ қувурининг биринчи тармоғини синовдан ўтказишни тасдиқлагани ҳақидаги хабардан кейин Европада газ нархи кескин тушиб кетди. Бир соатдан камроқ вақт ичида Голландиядаги TTF марказидаги ноябр ойи фьючерслари учун котировкалар деярли 70 долларга тушиб кетди ва минг кубометр учун 1124 долларга тушди.\n«Газпром» бошқаруви қўмитаси раиси Aлексей Миллернинг айтишича, Европадаги ер ости газ омбори иншоотларига газ қуйишнинг кучли кечикиши ва газга бўлган талабнинг ошиши Европада бу турдаги ёқилғининг нархи рекорд даражада ошишига ва яқин келажакда янада ошиб кетишига олиб келади.


Талабаларнинг бўш вақтлари мазмунли ташкил этилмоқда Талабаларнинг бўш вақтлари мазмунли ташкил этилмоқда\nТалабаларнинг бўш вақтлари мазмунли ташкил этилмоқда\nЎзбекистон Республикаси Президенти томонидан ёшлар билан ишлашда янгича тизимни жорий этиш борасида илгари сурилган ташаббуснинг ижроси таъминлаш, шунингдек талабаларнинг дарсдан бўш вақтларини мазмунли ташкил этиш мақсадида ТДИУ Самарқанд филиали психологи З.Орипов ҳамда ўқитувчи О.Мўйдиновлар ташаббуслари билан 22-апрел куни 205-206 гуруҳ талабалари вилоятимизда жойлашган “Шарқ юлдузи” кинотеатри ҳамда “Китоб олами”да бўлишди.\n– Бундай тадбирлар талаба-ёшларни кайфиятини кўтаради, – дейди филиал психологи З.Орипов. – Филиалимиз томонидан талабаларнинг дарсдан бўш вақтларини мароқли ўтказиш борасида янгича тизим ишлаб чиқилган. Ушбу тизим бўйича спорт тадбирлари дам олиш соатлари олиб борилмоқда. Келажакда талабаларнинг маънавий руҳиятини кўтариш борасида яна бир қатор ишларни амалга оширамиз дейди.\nУшбу тадбирлар карантин қоидаларига тайёрланган ҳолда ташкил этилди.


Ироқлик эътиборли руҳоний вафот этди\n22 май 2022, Тошкент вақти: 19:44\nБугун Теҳронда Ироқнинг энг нуфузли шиа гуруҳи вакилларидан бири бўлган Ироқ Олий Исломий Кенгаши етакчиси Абдулазиз ал-Ҳакимнинг жанозаси ўқилади.\nЭронда саратон касаллигидан даволанаётган ал-Ҳаким чоршанба куни вафот этди.\nЭрон матбуотига кўра, жаноза Теҳрон марказидаги масжидда ўқилади, шундан кейин ал-Ҳакимнинг маййити шиаларнинг муқаддас шаҳри ҳисобланмиш Ироқдаги Нажаф шаҳрига дафн этиш учун олиб борилади.\nИроқ Олий Исломий Кенгаши иқтидордаги шиалар уюшмасига киради. Уюшмага бош вазир Нурий ал-Маликийнинг “Даъва” партияси ҳам аъзо.


Барча ОТМларда тест синовлари тўлиқ якунланди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1226 кўрилди\nБарча ОТМларда тест синовлари тўлиқ якунланди\nБугун, 13 август куни республикадаги барча 60 та олий таълим муассасаси ва уларнинг 19 та филиалларида тест синовлари муваффақиятли якунланди. Бу ҳақда Бош вазир ўринбосари Азиз Абдуҳакимов ўзининг Фейсбукдаги саҳифасида маълум қилди.\nРеспублика олий таълим муассасаларига кириш тест синовларининг ўн учинчи куни куни Сурхондарё вилоятидаги 1 та олий таълим муассасасида 2 сменада ўтказилган. Тест синовларида 5 та таълим йўналишида 1 минг 355 нафар абитуриент иштирок этган, турли сабабларга кўра 17 нафар абитуриент тест синовларига келмаган.\n13 август тест натижалари 14 август куни куннинг иккинчи ярмида Давлат тест марказининг dtm.uz сайтида жойлаштирилади.\nОлий таълим муассасасига кириш учун етарли балл тўплай олмаган абитуриентлар ва уларнинг ота-оналарини энг кўп қизиқтираётган масалага ҳам Азиз Абдуҳакимовнинг саҳифасида изоҳ берилган. Қайд этилишича, оширилган тўлов-контракт (суперконтракт) миқдори тўғрисидаги маълумот 2018 йил 15 августда Давлат тест марказининг dtm.uz ва Олий ва ўрта махсус таълим вазирлигининг edu.uz сайтларида эълон қилинади.


Самарқанд шаҳридаги "Доктор М" хусусий шифохонаси\nУшбу экспериментни ўтказишдан мамлакат шифохоналарида ишловчилар сонини аниқлаш мақсади кўзланаётгани таъкидаланади.\nКойкалар миқдорини аниқлаш ишлари тиббий хизматчилар сонини инобатга олган ҳолда олиб борилади.\nРасмий рақамларга кўра, Ўзбекистонда ўн минг одамга олтмишга яқин койка мавжуд.\nВазирлар Маҳкамасининг қарори Ўзбекистонда соғлиқни сақлаш тизимини ислоҳ қилишнинг бир қисми сифатида кўрилаётир.\nЛекин, тиббиёт соҳасини яқиндан кузатувчилар ушбу эксперимент ортидан шифохоналарда кадрлар қисқариши мумкинлигини тахмин қилишмоқда.\nУч йил муқаддам Ўзбекистон Соғликни сақлаш вазирлиги 2015 йил охирига қадар давлат бюджетидаги ўрин-жойларни 18 мингга қисқартириш қарорини олганди.\nБепул тиббий хизмат\nЎзбекистон Конституциясига мувофиқ, мамлакат фуқароларига бепул тиббий хизмат кўрсатилиши шарт.\nЎз исмини ошкор этишни истамаган тиббий мулозимнинг Озодликка билдиришича, жаҳон бозорида дори-дармон, тиббий ускуна ва жиҳозлар нархининг мунтазам қимматлашиб бораётгани бюджет харажатларига салбий таъсир кўрсатмоқда.\n“Шифохоналарда жиҳозлар эскириб қолган. Янги тиббий ускуналарни сотиб олишга давлат етарли маблағ ажратмайди. Врачлар ва ҳамширалар маоши оз. Фаррош ва қоровуллар маошини айтмаса ҳам бўлади. Шунинг учун шифохоналар ва клиникаларда порахўрлик авжига чиққан,” дейди ўз исмини ошкор этишни истамаган мулозим.\nРасмий маълумотларга кўра, 90 йиллар охирида соғликни сақлаш тизимига ажратилган маблағ мамлакат бюджетининг 10 фоиздан кўпроғини ташкил этарди.\nБироқ, охирги йилларда ушбу тизимга ажратиш сезиларли даражада қисқарди.\n2000-йиллар бошида Ўзбекистонда хусусий клиника очган шифокор мамлакатда тиббий хизматни ривожлантириш концепцияси “нотўғри” танланганини айтади:\n“Ўзбекистонда соғликни сақлаш соҳаси коррупция ботқоғига ботган. Мамлакат ғарб давлатларида шаклланган йўлдан бориб, тиббий суғурта тизимини шакллантириши зарур. Ташҳис қўйиш хизмати хусусий секторга берилиши керак. Бундан ташқари, хусусий шифохоналарни очишни давлат рағбатлантришса яхши бўларди,” дейди шифокор.\nХусусий тиббий хизмат\nЎзбекистонда 1200 га яқин шифохона фаолият юритади.\n2001 йилда Ўзбекистон ҳукумати хусусий шифохона, клиника ва амбулаторияларни ривожлантириш қарорини олди.\nАммо, орадан 14 йил ўтган эса-да, хусусий шифохоналар сони олтмиштага яқинлашган, холос.\nЎзбекистонда 2000-йиллар бошида хусусий клиника очган шифокорнинг Озодликка айтишича, хусусуй фаолият юритишга изн берувчи лицензияларни олиш тобора қийинлашиб бораётгани шифокорларни “югур-югур"дан бездириб қўйган.\n“Ўзбекистон бўйича бор-йўғи уч мингта врач бундай лицензияга эга. Давлат ташкилотлари бундай лицензияларни олишни тобора қийинлаштираяпти. Бу менинг кўплаб танишларимни югур-югурдан бездириб қўйган. Улар тинчгина давлат шифохонасида ишлашни афзал кўришяпти,” дейди шифокор.\n2012 йил бошида Ўзбекистон Соғлиқни сақлаш вазирлиги давлат бюджетидаги ўрин-жойларни қисқартира бошлаган эди.\n2012-2015 йиллар давомида мамлакат бўйлаб бундай ўрин-жойлар сони қарийб 18 мингтага қисқартирилиши ва 127 минг ўриндан 109 мингтаси режаланган.\nЎшанда вазирлик бюджет ўрин-жойларни оптималлаштириш, яъни қисқартириш хусусий секторнинг ривожланишига ҳам ҳисса қўшади, дея билдирганди.


Нотариуслик амал эмас | insonvaqonun.uz\nБош саҳифа/Олам ва одам/Нотариуслик амал эмас\nНотариуслик амал эмас\n“ИНСОН ва қонун” газетасининг 2018 йил 23 январь сонида “Нотариус сансалорликка йўл қўйди... оқибатда ишдан олинди!” сарлавҳали мақола эълон қилинди. Мақолада нотариус хушмуомала, хушфеъл бўлиши ҳақида фикр юритилган.\n— Ҳар бир касбнинг ўзига яраша қийинчиликлари бўлади. Айнан биз фаолият юритаётган нотариуслик касби қатъий тартиб-қоидани талаб қилади. Энг муҳими, нотариал ҳаракатларга оид қонунчилик назариясини мукаммал билишимиз лозим. Шунингдек, ўз вазифаларимизни қонун доирасида олиб боришимиз керак. Бу соҳа вакиллари фуқаролар билан муомала қилишда ёлғон гапириши, уларни алдаши, қўполлик қилиши асло мумкин эмас. Бошқача айтганда, нотариус қонун устуворлигини тарғиб қиладиган фуқароларга ҳуқуқий ёрдам кўрсатадиган шахсдир. Бу вазифа эса ўта мураккаб ва масъулиятли, — дейди Каттақўрғон шаҳри 3-сонли нотариал идораси нотариуси Жамшид Холиқов.\n— Тан олиб айтиш керак, кўп фуқароларимиз қонунларнинг мазмун-моҳиятини яхши тушунишмайди. Шу туфайли ҳам турли хил саволлар билан бизга мурожаат қилишади. Ана шундай ҳолатда яхши муомала билан, ўз ҳақ-ҳуқуқларини тушунтириб маслаҳат беришимиз керак. Нотариал идорамиздан алоҳида хона ажратиб, ҳуқуқий маслаҳатхона ташкил этдик. Қабулга келган фуқароларнинг саволларига қонуний жавоб бериб, маслаҳат ва йўл-йўриқлар кўрсатаяпмиз. Ҳаттоки қария ва ногиронларни навбатсиз қабул қилаяпмиз. Бундан ташқари, ҳафтанинг жума ва якшанба кунлари Каттақўрғон шаҳридаги 36 та маҳаллага чиқиб, уларнинг хонадонларида бўлиб, нотариус ҳужжатларини жойида қонуний расмийлаштириб бераяпмиз. Масалан, А.Навоий маҳалласида истиқомат қилувчи Аҳмаджон Одилов ногиронлик нафақасини олиш учун ўғлига ишончнома расмийлаштириш масаласи билан мурожаат қилган эди. Нафақадаги ўқитувчини овора қилмай ўзи яшайдиган маҳалланинг ўзида расмийлаштириб, масаласини жойида ҳал этдик. Шунингдек, Сўфи Оллоёр маҳалласида яшовчи Ойдинисо Расулова ўғлига ўзининг номидаги енгил автомашинасини ҳадя қилиш тўғрисида мурожаат қилди. Онахоннинг ҳам мурожаатини жойига бориб ҳал қилдик.\n624\tЧоп этиш PDF


Samsung Galaxy Note 8: янада арзон технологик Android - Terabayt.Uz\n2017 йилда тақдим қилинган Samsung Galaxy Note 8 диагонали 6,3 дюймли Infinity Display дизайнидаги, Super AMOLED матрицали Quad HD+ (2960 x 1440 белги) пиксел сиғимли экранга эга бўлган.\n23 август куни бўлиб ўтган тақдимот аввалида Note смартфонлари тарихига оид бир нечта слайд намойиш қилинди. Улар орасида Galaxy Note 7'нинг йўқлиги барчанинг эътиборини тортди. Эҳтимол. компания унга бахтсизлик келтирган фаблетни эсга олгиси йўқдир. Балки, уни аллақачон унутишгандир.\nҲа! Чиндан ҳам Galaxy Note 7 билан боғлиқ бахтсиз ҳодисалар ортидан содир бўлган омадсизликлардан сўнг Samsung чинакам имтиҳон қаршисида эди. Galaxy Note 8 унинг учун том маънода "ҳаёт-мамот масаласи" эди.\nGalaxy Note 8 қўш объективли бош камераси билан ҳам диққатга сазовор. Аксарият экспертларнинг фикрича, Note 8'нинг оригинал жиҳатлари фақатгина Samsung учунгина янгилик эди.\nМисол учун, қўш объективли камера ҳозир айфонда ҳам бор.\nСурат ён томонларини ғира-шира эффекти билан олиш ҳам аллақачон ҳамёнбоп смартфонларда ҳам ўрнатилган.\nЭкранни блокировкадан чиқармай туриб қайд қолдириш – буни ўзига хос ғоя дейиш мумкин.\nТан олиш керак, Note 8 – бу бирмунча қайта ишланган ва стилусга эга бўлган S8+. Бу смартфонлар ўртасидаги фарқ – вақт, яъни 5 ой холос! Бу дегани Samsung ярим йил ичида қўш камерани қўшиш ва қаламчани ютишга қодир каттароқ корпус яратиш каби "майда" ишлар билан банд бўлган.\nОперацион тизим: Android 7.1.1;\nДисплей: 6.3 дюйм, 1440x2960 пикселли, SuperAMOLED, 521 ppi, Always On Display, HDR10, ёруғлик ва рангга мослашадиган, 1200 нит экран;\nЧипсет: Exynos 8895, 8 ядро (4 ядро 2.35 ГГц, 4 ядро 1.9 ГГц), 64 бит, 10 нм, айрим бозорларда Snapdragon 835;\nТезкор ва доимий хотира: 6 ГБ (LPDDR4), 64 ГБ (UFS 2.1, гибрид бўлмачага 256 ГБ.гача қўшимча хотира картаси қўйиш мумкин;\nСим-карта: 2 та nanoSIM;\nАккумулятор: Li-Ion 3300 мА соат, симсиз WPC/PMA қувват технологияси, тезкор қувватлаш - 65 минутда 100 фоиз;\nОлд камера: 8 мегапикселли, автофокус, f/1.7, 1/3.6;\nБош камера: қўш - 12 мегапикселли икки модул. Бош модул f/1.7, оптик барқарорлаштириш, светодиодли фоточақноқ, 4К видео олади, multiframe, PDAF, 1/2.55”, иккинчи модул - телефото f/2.4, оптик барқарорлаштириш, оптик яқинлаштириш - х2, 1/3.6;\nМодуллар: NFC, MST, Wi-Fi 802.11 a/b/g/n/ac (2.4/5GHz), VHT80 MU-MIMO, 1024QAM , Bluetooth® v 5.0 (LE up to 2Mbps), ANT+, USB Type-C, GPS, ГЛОНАСС, Galileo;\nБармоқ изи сканери: орқа панелда;\nКўз ва қиёфа сканери: олд панелда;\nСенсорлар: акселерометр, барометр, гироскоп, геомагнит датчик, Холл сенсори, юрак уриши датчиги, оралиқ-масофа датчиги, RGB ёритиш датчиги, қон-босими датчиги;\nМос влоқа тармоқлари: LTE cat.16 (операторга боғлиқ), LTE FDD band B1(2100), B2(1900), B3(1800), B4(AWS), B5(850), B7(2600), B8(900), B12(700), B13(700), B17(700), B18(800), B19(800), B20(800), B25(1900), B26(850), B28(700), B32(1500), B66(AWS-3); TDD LTE band B38(2600), B39(1900), B40(2300), B41(2500); TD-SCDMA band B34(2010), B39(1880);\nСувдан ҳимоя: IP68;\nS Pen: фойдаланувчи ёзувини тушунади ва шрифтга айлантиради, сурат чизиб, қайдлар қолдириш мумкин.\nЎлчамлари: 162.5x74.8x8.6 мм, вазни – 195 грамм.\nҚуйида Galaxy Note 8 фаблетини батафсил кўриб чиқамиз.\nФаблет туркуми ва ўрни хусусида\nNote туркумига кирувчи фаблетлар одатда у қадар ҳам кўп сотилмайди. Бунинг сабаби қуйидагича: смартфон учта гуруҳга мўлжалланган. Булар – йирик флагман шайдолари, бизнес вакиллари ҳамда смартфонда чизишни хуш крувчилар учун. Девайсни замонавий электрон блокнот дейиш мумкин. S Pen ёрдамида унга сурат солиш мумкин. Бу ручка учун корпусда махсус жой қолдирилган.\nЯна бир аҳамиятли жиҳати шуки, смартфон бозорида Note туркуми билан тўғридан-тўғри рақобат қила оладиган смартфонлар ҳеч қачон бўлмаган. Дастурий таъминот, платформаси, дизайн ва салобати билан бу фаблетлар доимо олдинда бўлади.\nРақиб ишлаб чиқаришга уста ҳаваскор компаниялар ҳам кўп. Бироқ стилусли смартфон яратишнинг ўзи кифоя қилмайди. Одамлар аввало илғор функция ҳамда сифатли фаолият учун пул тўлайдилар.\nNote 8 учун муносиб рақиб iPhone 7 Plus флагмани экани кўп айтилади.\nNote 8 харидорлари учун – бу смартфон кейинги бир неча йиллар мобайнида яқин ёрдамчи.\nҚадоқда нима бор?\nҚувватлаш қурилмаси (тезкор қувватлаш);\nUSB Type C кабели;\nUSB Type C (USB OTG учун) переходниги;\nSIM-карта учун тўғноғич;\nҚадоқда харидорга AKG аудио қулоқчинлари ҳам қўшиб берилади. Samsung ишлаб чиқараётган бу флагман қулоқчинлар сифати жуда юқори, рақиблари деярли йўқ.\nДизайндаги ўзига хосликлар\nНью-Йоркда тақдим қилинган 8-авлод Galaxy Note гаджети диагонали 6,3 дюймли Infinity Display дизайнидаги, Galaxy S8 каби 18.5:9 ҳажмли экранга эга бўлган.\nСмартфон дизайнини Galaxy S8 флагманидан олган: "ниҳоясиз" дисплей ён ромларидан деярли холи, шунингдек олд панел юқори ва қуйи қисмлари жуда юпқа ҳошия-ромларига эга бўлган. Орқа панел — қайрилма шиша услубида яратилган.\nЎта юпқа ромлар боис, бармоқ излари сканери орқа панелга, камера ёнига кўчган. Шу билан бирга, бу ердан кўз пардаси сканери ҳам ўрин олган.\nGalaxy Note жаҳон бозорига "қора бриллиант", "сариқ топаз" (ялтироқ қимматбаҳо тош), "мовий сапфир" рангли корпусларда сотувга чиқарилган.\nS-pen ёрдамида смартфонга 100 бетгача ҳажмда қайд қолдириш мумкин. Ҳатто, экран ўчиқ ҳолатда ҳам қайдларни ёзиш мумкин. Шунингдек, Samsung Note 8 фойдаланувчилари учун махсу ранг-тасвир иловаси ҳам тақдим қилинади.\nБу флагманда ҳам Always On Display — блокировка ҳолатида ҳам вақт, огоҳлантиришлар акс этувчи функция сақлаб қолинган.\nNote 8 улкан кўринса ҳам, қўлга яхши жойлашади. Ундан бир қўлда ҳам фойдаланиш мумкин.\nSamsung Galaxy Note 8 корпуси IP68 стандарти бўйича ҳимояланган. Яъни унинг учун чанг ва сув қўрқинчли эмас. Фаблет 1,5 метр сув тубида 30 дақиқа жон сақлай олади.\nКорпус Corning Gorilla Glass 5 (айнан шу телефон аппарати учун тайёрланган махсус шиша) ҳимоя шишаси билан қопланган.\nNote 8 ўлчамлари: 162.5 x 74.6 x 8.5 мм\nБошқарув элементлари деярли анъанавий. Bixby тугмаси, шунингдек SIM-карталар бўлмачасининг жойлашуви бизга яхши таниш.\nАппаратда иккита микрофон бўлиб, улар том қисмида жойлашган. Смартфондаги шовқинни камайтириш тизими жуда яхши ишлайди. Ҳатто ёмғир остида, шовқин кўчада ҳам суҳбатдошни яхши эшита оласиз.\nОрқа панелда корпусдан чиқиб турган камера, унинг ўнг томонида – юрак уришини ўлчайдиган датчик мавжуд.\nОлд панелда, экран юқорисида эса 8 мегапикселли камера, 3.7 мегапикселли IRIS-сканер (кўзнинг рангдор пардаси учун) ҳамда ИҚ-нур модули мажвуд. IRIS-сканернинг аниқлиги ва тезкорлиги яхши.\nУларнинг ёнида ёруғликни ўлчайдиган датчик (RGB-сенсор) ҳам бор. Чап томондаги светодиодли индикатор эса ўтказиб юборилган воқеаларни эслатиб туради.\nNote 7 учун фойдаланилган материаллар сифатли. Жумладан, корпус 7000 серия дейиладиган алюминийдан тайёрланган. Натижада, корпус тирналишларга чидамли.\nGalaxy Note8 гелекси туркумидаги смартфон моделлари орасида энг йирик экранга эга бўлган — 6,3 дюйм. Бу дисплей Super AMOLED технологияси асосида тайёрланган ва 2960х1440 пиксел сиғимига эга. Бу флагманда ҳам Always On Display — блокировка ҳолатида ҳам вақт, огоҳлантиришлар акс этувчи функция сақлаб қолинган.\nЙирик экранда S Pen — Note туркумининг «фишка»си бўлган "ақлли қаламча" билан ишлаш осон. S Pen ёрдамида қайдларни ёзиб қолдириш, чизиш ва смартфонни бошқариш, бошқа амалларни бажариш жуда осон.\nЭкран аниқлиги 2K, яъни QuadHD+. Экран сиғимини кичрайтириш ҳам мумкин. Натижада, қувватдан тежаш мумкин бўлади.\nЭкран тури – SuperAMOLED, ҳануз энг яхши ва сўнгги авлод технологияси. DisplayMate бу экранга юқори баҳо беришган.\nNote 8 смартфон саноатида энг яхши дисплейга эга бўлган. 2018 йилги флагманларнинг айримлари у билан беллаша олади, холос.\nЭкранга хос жиҳатлар:\nМаксимал ёруғлик автомат режимда 1200 нитга етади!\nAlways On Display функцияси учун алоҳида процессор ўрнатилган;\nMobile HDR Premium бор;\nsRGB қамрови 141%;\nТашқи ёруғликни ўлчайдиган датчиклар ҳам олд, ҳам орқа панелга ўрнатилган;\nHDR10 функцияи бор.\nS8+ ҳамда Note 8 экранларидаги фарқни бино ичида сезмаслик мумкин. Бироқ, турли вазият ва шароитда фойдаланилса, бу фарқни англаш мумкин.\nNote 8 моделидаги Always On Display режими бир суткада аппаратнинг 200 мА соат токини истеъмол қилади.\nAOD функцияси телефонни қўлга олмасдан туриб огоҳлантиришлар билан танишиш имконини беради.\nФаблетга Samsung'нинг 8 ядроли Exynos 8895 процессори, 6 ГБ тезкор ва 64 гигабайтли доимий хотира ўрнатилган. Процессорнинг 4 ядросининг частота тезлиги 2,3 ГГц, қолган 4 ядроники 1,7 ГГц.\nАҚШ учун Snapdragon 835 (10 нм) чипига эга смартфон ишлаб чиқарилади. S8/S8+ флагманлари ҳам шу процессорга эга бўлган. Ҳар иккала чипнинг имкониятлари деярли тенг.\nAntutu бенчмаркида бу фаблет 199.868 балл тўплаган. Samsung'нинг бу йилги флагмани бўлган Galaxy S9 эса бу бенчмаркда 241470 балл тўплаган. Фарқ унчалик ҳам катта эмас.\nNote 8 ишлашда юқори самарадорлик кўрсатади. Унинг интерфейси ҳам, иловалари ҳам тезкор ишлайди. Дисплейнинг пикселлар сиғими унинг ишлашига таъсир кўрсатмайди.\nLi-Ion батареянинг ток сиғими 3300 мА соат бўлиб, фаблет ушбу қувват билан бир сутка яшай олади. S8+ флагмани эса 3500 мА соат сиғимли аккумулятор билан таъминланган. Шунга қарамасдан ҳар иккала аппаратнинг тўла қувват билан ишлаш давомийлиги бир хил.\nS8+ – бир марта қувват билан узоқ ишлай олган флагманлардан бири. Note 8 ҳам ундан қолишмайди ва симсиз қувват ҳам олади. Тезкор қувват олиш ва қувватни тежаш функциялари кўнгилдагидек ишлайди.\nFullHD видеони максимал ёруғликда смартфонда 12 соат томоша қилиш мумкин.\nUSB 3.0 (Type C) порти, илк маротаба татбиқ қилинган Bluetooth 5.0 модули билан смартфон ўзига хос.\nNote 8 ҳозирда мавжуд барча алоқа технология ва тармоқларини қўллаб-қувватлайди.\nWi-Fi стандартининг янги алгоритмли авлоди фаблетда татбиқ қилинган.\nBluetooth 5.0 эса бир вақтнинг ўзида иккита овоз узатгич ёки бошқа қурилмаларни смартфонга улаш имконини беради. Мисол учун, бир вақтнинг ўзида икки мусиқани тинглаш ёки ҳам фильм кўриш ва ҳам мусиқа тинглаш мумкин.\nSamsung Galaxy Note 8 қўш объективли бош камераси билан ҳам диққатга сазовор.\nАйтиш жоизки, Galaxy Note 8 компаниянинг илк қўш сенсорлари бош камерага эга бўлган смартфони. Унга 2 та 12 мегапикселли -- кенг бурчак остида суратга олувчи ҳамда телефото сенсорлари ўрнатилган. камерада 3 карралик яқинлаштириш, орқа фонни ғира-шира қилиб тасвирга олиш технологиялари жорий қилинган.\nf/1.7 ҳажмли ёруғлик линзаларига эга сенсорлар, шунингдек Dual Pixel, оптик барқарорлаштириш технологиялари билан ҳам таъминланган. Уларнинг ҳар бири алоҳида сурат олиши ҳам мумкин.\nGalaxy Note 8 селфи-камераси учун 8 МП сиғимли, диафрагмаси f/1.7 бўлган, автофокус функциясига эга модул танланган.\nGalaxy Note 8 камерасининг яна бир аҳамиятли жиҳати бор -- ундаги бош камерадан ўрин олган ҳар иккала сенсор ҳам суратни оптик барқарорлаштириш тизимига эга бўлган. Жаҳондаги бирор бир қўш объективли флагман бугунгача мазкур технологияга эга бўлмаган.\nҚуйида Samsung'нинг кенжа флагманида олинган суратларни эътиборингизга ҳавола қиламиз.\nNote 8, S8/S8+ каби, DeX док-станцияси деб аталган аксессуар билан узвий ишлай олади. USB-қурилма ёрдамида унга клавиатура, экран ҳамда сичқончани (USB 2.0) улаш мумкин. Натижада, Note 8 смартфонидан компьютер сифатида ҳам фойдаланиш мумкин бўлади.\nКорпуснинг ўнг томонида жойлашган тугма орыали чаыириш мумкин бщлган Bixby овозли ёрдамчиси, Samsung’нинг тасдиқлашича, виртуал ёрдамчилар орасида “энг ақлли”си экан. У сизга суҳбатдош, ёрдамчи ҳамда котиб бўлиши мумкин. Бу функция компания томонидан мунтазам равишда такомиллаштирилмоқда.\nОвоз узатиш ва сигнал қабул қилиш бўйича умуман эътироз йўқ.\nS8+ моделидан фрақи - S Pen борлиги, корпус формаси, йирик экран. Камера модули ҳам нисбатан янги.\nNote 8 – бугунги кунги қиммат флагманлардан бири. Яхши камера ҳамда S Pen учун бу пулни тўлашга тайёрлар бор.\nTerashop 6 122 000 сўм Сотиб олиш\n#Samsung Galaxy Note 8 #кучли смартфон


Бандлик ва меҳнат муносабатлари вазири Шерзод Қудбиев Фарғона вилоятида фуқароларнинг сайёр қабулини ўтказиш чоғида ёш мутахассислар, коллеж битирувчилари ўз мутахассисликлари бўйича малакали билимга эга эмаслигига яна бир бор амин бўлди. Бу ҳақда вазирлик Ахборот хизмати Kun.uz’га маълум қилди.\nФарғона вилоятида бўлиб ўтган сайёр қабулда 130дан ортиқ фуқаро қатнашган. Шундан 45 киши иш билан таъминлаш масаласида, 6 киши меҳнат ҳуқуқи бузилаётгани, 5 нафари оилавий тадбиркорликни йўлга қўйиш билан боғлиқ масалада мурожаат қилган.\nТаъкидланишича, сайёр қабул чоғида фуқароларнинг меҳнат ҳуқуқлари бузилишига ҳамда аҳоли билан ишлашда хатоликларга йўл қўйган бир неча бандликка кўмаклашиш маркази раҳбари вазифасидан озод этилган.\n«Мурожаат қилаётганларнинг кўпчилиги аёлларни ташкил этмокда. Баъзилари жамоат ишида доимий ишлашни хоҳлашади. Айримлари эса, ўз соҳасида иш топиб беришни сўрашди. Баъзиларининг иш стажи бўлмаса ҳам, малакасини тасдиқловчи дипломи ҳам бор. Масалан, дипломида ахборот технологиялари бўйича мутахассис, деб ёзилган. Айнан шу соҳаларда мутахассислар етишмайди ўзимизда.\nЛекин, IT соҳаси бўйича мутахассис оддий Power Point дастури нима учун керак, деган саволга жавоб бера олмайди. Мен қандай қилиб қўлидаги дипломи билимига мос келмаган мутахассисни иш берувчига тавсия қиламан? Мана шу каби номутаносибликлар меҳнат бозорида бугунги ишсизликни келтириб чиқараётган сабабларидан биттаси. Биздаги олий таълим сифати иш берувчи талабини қондира олмаяпти», - деган Шерзод Қудбиев Фарғона аҳолиси билан бўлиб ўтган мулоқот сўнгида.\nЭслатиб ўтамиз, БваММВ раҳбари, ОАВ вакиллари билан ҳам учрашувда Ўзбекистонда 1 млн 400 минг ишсиз борлигини айтар экан, 100 мингга яқин иш ўрнига муносиб ишчини топилмаётганини билдирган эди. Вазир, мавжуд ишчи кучи иш берувчи талабига жавоб бермаётганини куйинчалик ва афсус билан тилга олганди.


Ўзбекистонда магистрал газ қувурларидан фойдаланиш муддати, шартлари ва меъёрлари масалаларига оид қонун ҳужжатлари ишлаб чиқилмаган, қувурлар диагностикаси тўлиқ ўтказилмаяпти. Натижада «Ўзтрансгаз» тасарруфидаги магистрал газ қувурларининг 68 фоизининг техник ҳолати маълум эмас.\nБоз устига, мавжуд 13 минг км магистрал газ қувурларининг 11,5 минг километри 20 йилдан кўпроқ муддатдан буён фойдаланиб келинмоқда.\nСенат ялпи мажлисида маълум қилинишича, газ қувурларида жиддий авариялар содир бўлаётгани юқоридаги фактлар билан изоҳланади.\n«Масалан, 2014 йил 13 июлда «Ховост-Фарғона» магистрал газ қувурида содир бўлган аварияда 4 нафар фуқаро тан жароҳатлари олган ва уларнинг 2 нафари вафот этган. Ёки, фақат жорий йилда магистрал газ қувурларида 4 марта турли авариялар, яъни портлаш, ёнғин ва бахтсиз ҳодисалар содир бўлган», – деди сенатор Бойматжон Расулов.\nУнинг сўзларига кўра, ушбу фавқулодда ҳолатлар қувурларнинг яроқсиз ҳолга келиши ва хавфсизлик қоидаларига риоя қилинмаслиги туфайли келиб чиққан. Авариялар натижасида йўқотилган газ ҳисобига давлатга 1,5 млрд. сўмдан ортиқ зарар етказилган.\nСенат аъзоси келтирган рақамларга кўра, «Ҳудудгазтаъминот» АЖга қарашли жами 88.731 километр, шу жумладан кўп қаватли уйлардаги газ қувурларининг 20.373 километри 10 йилгача, 25.865 километри 10 йилдан 20 йилгача, 42.493 километри 20 йилдан 30 йилгача ва ундан ортиқ муддат фойдаланиб келинмоқда. Уларнинг ҳам техник ҳолатини диагностика қилиш ишлари амалда тўлиқ бажарилмай келмоқда.\n«Иккинчидан, аҳолининг ҳаёти ва мол-мулки, атроф муҳит, турли объектлар, газ қувурлари ҳамда ускуналари хавфсизлигига жиддий таҳдидлардан яна бири – магистрал газ қувурларининг ҳимоя зоналарида ноқонуний қурилмаларнинг мавжудлигидир.\n2019 йилнинг 1 июль ҳолатига ҳимоя зоналарида аниқланган ноқонуний қурилмалар жами 2.063 тани ташкил қилиб, уларнинг 879тасини бузиш ёки бошқа жойга кўчириш масаласида судларга киритилган даъво аризаларининг 810 таси қаноатлантирилган ва атиги 35 тасининг ижроси таъминланган.\nҲимоя зоналаридаги ноқонуний қурилмаларни ҳудудлар кесимида кўрадиган бўлсак, уларнинг аксарияти Бухоро, Тошкент, Самарқанд, Сурхондарё, Жиззах ва Навоий вилоятларига тўғри келади. Таъкидлаш лозимки, ноқонуний қурилмаларнинг сони ўтган бир йилда камайиш ўрнига 67 тага кўпайган.\nУчинчидан, истеъмолчиларга тегишли, шу жумладан кўп қаватли уйлардаги газ қувурларининг носозлиги, автоматик созлаш, назорат қилиш асбобларига эга бўлмаган иситиш мосламаларидан фойдаланиш, иситиш мосламалари, дудбўронлар ва шамоллатиш каналларидан фойдаланишда хавфсизлик қоидаларига риоя қилинмаслиги натижасида фуқароларнинг ис газидан заҳарланиши ҳамда бошқа фавқулодда ҳолатлар рўй бермоқда.\nТўртинчидан, техник ишлатиш қоидаларига асосан магистрал газ қувурларидан узоқ муддат фойдаланишни таъминлаш мақсадида уларни электр кимёвий ҳимоя қилиш лозим бўлса-да, бу талаб ҳам тўлиқ бажарилмаяпти.\nЖумладан, магистрал газ қувурларининг 80 фоизи ва «Ҳудудгазтаъминот» АЖ тасарруфидаги ер ости газ қувурларининг 16 фоизи электр кимёвий воситалар билан ҳимояланган холос.\nБешинчидан, аҳоли, турли объектлар ва газ тармоқларининг хавфсизлигига жиддий таҳдидлардан яна бири – газни тақсимлаш станциялари ва газни ростлаш пунктларининг техник аҳволи ҳисобланади.\nЖумладан, магистрал газ қувуридаги газ босимини пасайтириш, одоризациялаш ва ҳисобга олиш вазифасини бажарувчи газни тақсимлаш станцияларининг техник ҳолати қониқарли аҳволда эмас.\nБугунги кунда «Ўзтрансгаз» АЖга қарашли жами 372 та газни тақсимлаш станциялари мавжуд бўлиб, уларнинг 78 таси 10 йилгача, 78т аси 10 йилдан 20 йилгача, 216 таси 20 йилдан 30 йилгача ва ундан ортиқ муддат фойдаланиб келинмоқда.\nШу каби, «Ҳудудгазтаъминот» АЖга қарашли жами 75.233 та газни ростлаш пунктларидан 17.176 таси 10 йилгача, 21.600 таси 10 йилдан 20 йилгача, 36.457 таси 20 йилдан 30 йилгача ва ундан ортиқ муддат фойдаланиб келинмоқда.\nУларнинг аксарияти маънан эскирган, уч томонлама жўмраклар, махсус мойлар, босим ўлчаш манометрлари етишмайди, кўпларида сақлагич клапанлари ва газ босимини тартиблаш қурилмаларидаги резина қисмлар яроқсиз ҳолга келган.\nБундан ташқари, Фарғона водийси вилоятларига газ етказиб берувчи «Оҳангарон» компрессор станцияси 2009 йилдан фаолият кўрсатиб келаётган бўлса-да, шаҳарсозлик нормалари ва қоидаларига асосан Давлат қабул комиссияси томонидан бугунги кунга қадар расман фойдаланишга қабул қилинмаган.\nОлтинчидан, «Ўзтрансгаз» АЖ томонидан тасдиқланган режага асосан, содир бўлиши мумкин бўлган аварияларни ўз вақтида тезкорлик билан бартараф этиш мақсадида барча ҳудудий корхона ва бошқармаларда захира қувурлари бўлиши лозим.\nЛекин, фойдаланишдаги аксарият магистрал газ қувурларини маънан эскирганлиги, уларнинг диагностикаси ва техник соз ҳолатда сақлаш ишларини лозим даражада олиб борилмаётганлиги натижасида авария содир бўлиш эҳтимоли жуда юқори бўлишига қарамасдан, захира қувурлар билан таъминлаш режаси ҳам тўлиқ бажарилмаяпти», – деди Расулжон Бойматов ўз маърузасида.\nСенаторлар табиий газ қувурлари тизими ва ушбу соҳага оид қонун ҳужжатларининг ижро этилиши аҳволи юзасидан Вазирлар Маҳкамасига парламент сўрови юборишга қарор қилишди.\nСенат аъзолари ҳукуматдан сўровда қайд этилган масалалар юзасидан асослантирилган тушунтириш бериш ёки нуқтайи назарни баён қилишни талаб қилмоқда.


Долларнинг расмий курси март ойи ўрталаридан бери илк бор 11100 сўмдан пастга тушди – Газета.uz\nМарказий банк белгилайдиган АҚШ доллари курси март ойи ўрталаридан бери илк бор 11100 сўмдан пастга тушди. Охирги икки ойда миллий валюта барқарор равишда мустаҳкамланиб бормоқда.\nLotinchada На русском языке 19 май 2022, 18:35 Иқтисодиёт\nЎзбекистон Марказий банки 20 майдан бошлаб хорижий валюталарнинг ўзбек сўмига нисбатан янги қийматини белгилади.\nУнга кўра, АҚШ долларининг курси кескин 42,37 сўмга пасайиб, 11 088,2 сўмни, евро эса 71,2 сўмга пасайиб, 11 642,61 сўмни ташкил қилди. Рубль 2,69 сўмга мустаҳкамланиб, рекорд даражадаги 177,91 сўмни ташкил қилди.\nДолларнинг сўмга нисбатан курси динамикаси. 21 февралдан 20 майгача. Манба: «Газета.uz» / Марказий банк.\nДоллар курси 11033 сўм даражасида бўлган 15 мартдан буён илк бор 11100 сўмдан пастга тушди, шундан сўнг сўм уч кун ичида 4,8 фоизга арзонлаб, рекорд даражадаги 11 571,99 сўмни ташкил қилди. Ўшандан буён Марказий банкнинг асосий ставкасини 17 фоизга ошириш ва уни ушлаб туриш, шунингдек, олтин экспорти ҳисобига валюта интервенсиялари фонида сўм хорижий валюталарга нисбатан барқарор мустаҳкамланиб бормоқда.\nТошкент валюта биржасида 19 май куни савдолар ҳажми 339,8 млн долларни ташкил этди, бу сўмнинг мустаҳкамланишига олиб келган катта миқдордаги валюта сотилганидан далолат бериши мумкин. Шу билан бирга, ўтган ҳафтада ҳажмлар 103 млн доллардан ошмади.\nМарказий банк аввалроқ валюта курси нархларга қандай таъсир қилишини таҳлил қилган эди. Валюта курсининг ўзгариши инфляцияга тўғридан-тўғри — импорт қилинадиган тайёр маҳсулотлар нархларининг ўзгариши, шунингдек, билвосита — импорт қилинадиган хом ашё нархларининг ўзгариши туфайли таъсир кўрсатиши мумкин. Валюта курсининг 1 фоиз пунктга девальвацияси узоқ муддатли истиқболда базавий инфляцияни 0,28 фоиз пунктга тезлаштиради, дейилади регулятор шарҳида.


Социал-демократлар Берлин-Москва муносабатларини яхшилаши мумкин | Ўзбекистон "Адолат" социал-демократик партияси\n30 Июнь, 19:07 • Дунё парламентларида, Янгиликлар • 415 марта кўрилди • Комментариев к записи Социал-демократлар Берлин-Москва муносабатларини яхшилаши мумкин нет\nАгар немислар «катта қўшни» Россия билан оқилона муносабатда бўлса, Европада тинчлик ва барқарорлик бўлиши мумкин. Бу ҳақида Германия Федератив Республикаси экс-канцлери Герхард Шрёдер Германия социал-демократик партияси (ГСДП) съездида маълум қилди.\nНемис сиёсатчисининг маълум қилишича, Германия социал-демократик партияси (ГСДП) Берлин ва Москва муносабатларининг яхшиланишига туртки бўлиши мумкин. Канцлерлик лавозимига номзод социал-демократ Мартин Шульц «бунинг устида ишлайди», деб ишонч билан таъкидлади Шрёдер.\nГСДП съездида партия сайловолди дастурини қабул қилинди. Мамлакатда парламент сайлови жорий йилнинг 24 сентябрида бўлиб ўтиши режалаштирилган. Ушбу сайловда Германиянинг янги канцлери маълум бўлади. Ҳозирда ушбу канцлерлик лавозимида христиан-демократик кенгаш (ХДК) вакили Ангела Меркель фаолият олиб бормоқда. Мартин Шульц бошчилигидаги социал-демократлар ижтимоий сўровга кўра сайлов пойгасида ҳозирча иккинчи ўринда бормоқда.\nХулкар ЮСУПОВА тайёрлади.\nСоциал-демократлар Берлин-Москва муносабатларини яхшилаши мумкин was last modified: Июль 7th, 2017 by matbuot\n« Фуқаролар мурожаати жойларда ўз ечимини топмоқда Коррупцияга қарши биргаликда курашамиз »


Ўзбекистондаги 175 та мактабда физика фани чуқурлаштириб ўқитиладиган синфлар ташкил этилади - YANGILIK .RU yangilik.ru\nЎзбекистондаги 175 та мактабда физика фани чуқурлаштириб ўқитиладиган синфлар ташкил этилади\n“Физика соҳасидаги таълим сифатини ошириш ва илмий тадқиқотларни ривожлантириш чора-тадбирлари тўғрисида”ги Президент қарори (ПҚ–5032-сон, 19.03.2021 й.) қабул қилинди.Бу ҳақда «Ҳуқуқий ахборот» канали хабар берди.\n📋 Қарор билан 2021–2023 йилларда физика фанлари бўйича таълим сифатини ошириш ва физика соҳасидаги илмий тадқиқотларнинг натижадорлигини таъминлаш бўйича комплекс чора-тадбирлар дастури (Комплекс дастур) тасдиқланди.\n📌 Физика фани бўйича кадрларни, хусусан, қишлоқ жойлардаги мактабларнинг ўқитувчиларини тайёрлаш, қайта тайёрлаш ва малакасини ошириш тизимини ривожлантириш Комплекс дастурнинг асосий вазифаларидан бири ҳисобланади.\n➡ 2021–2022 йилларда босқичма-босқич республика ҳудудларида физика фанига ихтисослаштирилган жами 28 та таянч мактаби ташкил этилиб, уларга тегишли ОТМнинг кафедралари бириктирилади.\n🏫 Шунингдек, 2021–2023 йилларда жами 175 та мактабда физика фани чуқурлаштириб ўқитиладиган синфлар ташкил этилади.\n🔰 2021/2022 ўқув йилидан:\n➖ умумий ўрта таълим муассасаларида физика фани кенгроқ ўқитиладиган вариатив ўқув режаси жорий қилинади;\n➖ ихтисослаштирилган мактабларда физика фани таянч ўқув режада белгиланган ўқув соатлар доирасида ҳафтасига 3 соатдан ўқитилади.\n🗓 2021 йил 1 октябргача физика фани ўқитувчиларининг малакасини ошириш бўйича ўқув модуллари ишлаб чиқилади.\n🔘 2022 йил 1 январгача:\n● Қорақалпоғистон Республикаси, вилоятлар ва Тошкент шаҳридаги биттадан “Баркамол авлод” болалар мактабларида “STEM” физика клублари ташкил этилади;\n● физика фанидан билимларни баҳолаш бўйича миллий сертификатлаш тизими жорий қилинади.\n🔬2021/2022 ўқув йилидан тажриба-синов тариқасида 20 та умумтаълим муассасасида “виртуал лаборатория” лойиҳаси таълим жараёнига татбиқ этилади.\n💰 2022 йил 1 сентябрдан ихтисослаштирилган мактабларнинг физика фани бўйича миллий сертификатлаш тизимида максимал баллнинг 70 ва ундан юқори фоизини тўплаган физика фани ўқитувчиларига базавий тариф ставкасига нисбатан ҳар ойлик устама ҳақи 50 фоиз миқдорида тўланади.\nКеча 113 кишида коронавирус аниқланди\nҚашқадарёда фуқаро тиббий ниқоб келтиришни ваъда қилиб, 6 минг долларни ўзлаштирди


Халқаро математика мусобақаси иштирокчилари тақдирланди | Azon.uz - Ахборот-таҳлилий портал\n1787 11:10 16.08.2021\nХалқаро математика мусобақасида совринли ўринларни қўлга киритган ўзбекистонлик талабалар тақдирланди. Бу ҳақда Олий ва ўрта махсус таълим вазирлиги ахборот хизмати хабар қилди.\nМаълум бўлишича, университет талабалари ўртасидаги 28-Халқаро математика мусобақаси 2–8 август кунлари онлайн форматда бўлиб ўтган. Унда 55 дан ортиқ давлатдан 592 нафар талаба иштирок этган. Ўзбекистон терма жамоаси номидан сараланган 17 нафар талаба ҳам мусобақада муносиб иштирок этиб, 5 та олтин, 6 та кумуш, 4 та бронза медаль ва 2 та фахрий ёрлиқ қўлга киритган. Улар қуйидагилар:\nОлтин медаль соҳиблари\nЎзбекистон миллий университети талабалари — Абдушукур Аҳадов, Жасур Имомов, Мафтуна Саматбоева;\nУрганч давлат университети талабаси — Ислом Исмоилов;\nҚорақалпоқ давлат университети талабаси — Камол Содиқов.\nКумуш медаль соҳиблари\nЎзбекистон миллий университети талабалари — Шаҳзод Қуроқбоев, Дониёр Яздонов, Жаҳонгир Тўраев, Жаҳонгир Норбоев, Давр Олтибоев;\nТошкент давлат иқтисодиёт университети талабаси — Абдумалик Абдуқаюмов.\nБронза медаль соҳиблари\nЎзбекистон миллий университети талабалари — Лазиз Абдуллаев, Нилуфар Ражабова, Жаҳонгир Турсунбоев;\nГулистон давлат университети талабаси — Олим Жалилов.\nШунингдек, Ўзбекистон миллий университети талабалари — Жавоҳир Искандаров ва Нодир Ғаффоров фахрий ёрлиққа эга чиққан. Қарши давлат университети талабалари ҳам якка тартибда мустақил иштирок этиб, Асрор Жабборов бронза медал, Жаҳонгир Холмонов ва Сардор Саидов махсус сертификатга эга бўлишган.\nҚайд этилишича, мусобақада олтин медаль олган Бердақ номидаги Қорақалпоқ давлат университети математика факультети битирувчи талабаси Содиқов Камалга яшаш жойи ҳисобланган Элликқалъа тумани ҳокими С.Авазов унинг ғалабаси муносабати билан концерт дастури ташкил қилиб, миннатдорчилик хати билан бирга қимматбаҳо совғалар берган. Қорақалпоқ давлат университетида Камол Содиқовнинг ғалабаси муносабати билан йиғилиш бўлиб, унга базавий ҳисоблаш миқдорининг 20 баробарига тенг стипендия берилган ва унинг устозига мукофот пули ажратилган.\nЎзбекистон халқаро математика Мусобақа Олимпиада фан Махсус


Фильмни суратга олиш вақтида ўнлаб сигирлар ҳушини йўқотди - Namanganliklar.uz\nФильмни суратга олиш вақтида ўнлаб сигирлар ҳушини йўқотди\nАмерикалик машҳур актёр Том Круз иштирокидаги “Бажариб бўлмас топшириқ 7” фильмини Британиянинг Камбрия графлигида суратга олиш вақтида сигирлар подаси билан ноодатий ҳодиса юз берди.\nГап шундаки, актёрнинг парашют билан сакраш саҳналари суратга олиниш вақтида хавфсизликни таъминлаш мақсадида қўлланган юқори частотали шовқин қурилмаси сабабли ўнлаб сигирлар ҳушини йўқотган.\nАктёр парашют билан 4та сакрашни амалга оширган. Бу вақтда суратга олиш гуруҳи дронларга қарши махсус қурилмаларни ишга туширган. Уларнинг овози шунчалик кучли бўлганки, яқин орада ўтлаб юрган ўнлаб сигирлар ҳушини йўқотган. Қурилмалар ўчирилгач, сигирлар яна ҳушига келган.\nУшбу кўнгилсиз воқеага қарамай, маҳаллий аҳоли ушбу ҳолат юзасидан шикоят қилмаган.\nПоп туманида 2 та «Исузу» ўзаро тўқнашиши оқибатида ҳайдовчи вафот этди\nДорихонадаги фирибгарликлар фош этилди


“Тошкент вилоят махсус-монтаж қурилиш”: Фаввора қурилишида прокуратуранинг алоқаси йўқ ва ишчиларнинг ҳақи тўлиқ берилган\n14:33 / 15.12.2021\nТошкент вилояти прокуратураси ҳовлисида фаввора қурган ишчилар иш ҳақларини олган. Бу ҳақда “Тошкент вилоят махсус-монтаж қурилиш” МЧЖ Kun.uz'га тақдим қилган раддиясида айтилади.\n“Тошкент вилоят махсус-монтаж қурилиш” МЧЖ Тошкент вилоят прокуратураси ҳовлисида қурилиб, кейинроқ бузиб ташланган фаввора ташкилот мутасадди ходимларининг қарори асосида амалга оширилганини, бунга Бош прокуратура ва вилоят прокуратурасининг умуман алоқаси йўқлигини маълум қилди.\nБундан ташқари, пудратчи ташкилотнинг маълум қилишича, фаввора қурилишида ишлаган ишчиларнинг аванс тўловидан ташқари қолган ҳақини қурувчилар бошлиғи Бахтиёр Ҳасановнинг шериги Азамат Тўрақулов олган. “Тошкент вилоят махсус-монтаж қурилиш” МЧЖ Kun.uz'га қурувчилар Бахтиёр Ҳасанов ва Азамат Тўрақулов томонидан иш ҳақларини тўлиқ олгани ҳақида ёзиб берилган тушунтириш хатларини тақдим қилди.\nБахтиёр Ҳасанов ўз тушунтириш хатида ташкилот раҳбари уни уриб-сўкиб ҳайдамагани, иш ҳақини қолган қисмини шериги олгани учун тушунмовчилик бўлганини билдирган.\nШунингдек, Kun.uz билан қайта боғланган мурожаатчи Бахтиёр Ҳасанов ҳақиқатдан ҳам қолган иш ҳақини унинг шериги ҳеч кимга айтмасдан олганини маълум қилди. Унинг айтишича, оқибатда шериклари ва пудратчи ташкилот билан тушунмовчиликлар келиб чиққан.\n07:34 / 15.01.2022\nТошкент вилоятида янги қурилган ИЭС қувват узатишни бошлади\nТошкент вилоятида бир йил ичида 2400 га яқин киши муддатидан олдин жазодан озод бўлди\nТошкент вилоятидаги бозорларда ундириладиган йиғимларнинг янги миқдорлари жорий этилади


Янгиликлар » Страница 3 » Past Darg'om haqiqati\nМуаллиф: Admin дан 7-08-2017, 09:46, кўрилди: 82\n* 27 июлъ куни Жума шаҳридаги "Истиқбол" тадбирлар масканида Биринчи Президентимиз руҳи покларига атаб эҳсон оши тортилди.\n* "Шарқ тароналари" XI халқаро мусиқа фестивалига тайёргарлик кўриш ва уни ўтказиш бўйича катта тайёргарлик ишлари қизғин кетмоқда.\n* Халқ депутатлари туман Кенгашининг навбатдаги сессиясида ёшлар сиёсат, ижтимоий соҳалар, маданий-маърифий масалалар бўйича ҳоким ўринбосари А.Мўҳиддинов, ИИБ бошлиғи И.Қодиров, ТТБ бошлиғи Б.Мейлиевларнинг ахборотлари ва бошқа долзарб масалалар муҳокама қилинмоқда.\n* Сазағон маҳалласи биносининг биринчи қаватида маиший-хизмат ва савдо дўкони ишга тушди. Аҳолига хизмат кўрсатишни бошлаган мазкур объектда 4 та янги иш ўрни яратилди.\n* Илм қишлоғида оилавий поликлиника қошида ташкил этилган "Тез тиббий ёрдам" хизматидан аҳоли мамнун. Назорат тартибидаги чақирувга Илмдан Меҳнат маҳалласигача 10 минутда етиб келган шифокорлар беморга керакли барча муолажаларни қўллашга шай эканлигини амалда исботлади.\nБироқ, "ёлғон чақирув"лар ҳам борлиги айни бемор шифокор ёрдамига муҳтож пайти сарсонгарчиликларга сабаб бўлмоқда. "Ёлғон чақирув" телефон қўнғироқлари юзасидан ИИБ ходимлари суриштирув олиб боришяпти.\n* Жума шаҳрининг марказий кўчаларига бу йил асфалът қопламалари қулай об-ҳаво шароитида ётқизилмоқда. Ҳар гал йўлларга кунлар совиб, ёмғир аралаш қопланган асфалът бир йил ўтмай титилиб кетарди. Ҳар қалай йўлсозлар бу сафар маблағни ҳавога совурмаяпти.\n* Бозордаги нарх-наво барчага қизиқ. Туман бозорларида гўшт - 34 минг сўм. Картошка 3-4 минг, пиёз 3-4 минг сўмдан пасаймади.\n* Хончорбоғ маҳалласилик тадбиркор Зафар Рўзибоев томонидан ёшларни спорт билан мунтазам шуғулланишлари учун сунъий қопламали стадион, ҳаммом ва маиший хизмат кўрсатиш шохобчаси қурилишини режалаштирган. Тадбиркорнинг айтишича, ҳозирда банкдан кредит расмийлаштирмоқда. Объектни 15 сентябрдан қурилиши бошланади.\nМуаллиф: Admin дан 7-08-2017, 09:45, кўрилди: 518\nТуман ҳокими ва ўринбосарларининг тасдиқланган жадвал асосидаги сайёр қабуллари давом этмоқда. Жисмоний ва юридик шахслар билан учрашувлар август ойида қуйидаги манзилларга режалаштирилган:\nТуман ҳокими С.Эргашев - 2 август куни Фурқат маҳалласи аҳли билан 19-мактаб биносида сайёр қабул ўтказади.\nТуман ҳокимининг биринчи ўринбосари М.Абдуллаев - 9 августда Камолот маҳалласида истиқомат қилаётган аҳоли билан учрашуви белгиланган.\nТуман ҳокимининг коммунал соҳа, қурилиш, коммуникация масалалари бўйича ўринбосари Ш.Одилов билан 16 августда Учтепа маҳалласи фуқароларининг муаммолари бўйича 91-мактаб биносида савол-жавоблар белгиланган.\nТуман ҳокимининг хотин-қизлар масалалари бўйича ўринбосари З.Эшмуродова билан кутилаётган учрашув санаси 23 август. 15-мактаб биносида ташкил этиладиган сайёр қабулда Истиқлол маҳалласи аҳлининг тўпланиб қолган муаммоларига ечим ҳамкорликда топилади.\nМуаллиф: Admin дан 6-07-2017, 10:51, кўрилди: 555\n29 июнь куни "Истеъдод" жамоатчи мухбирлар мактаби аъзолари иштирокида "Бола тарбиясида оила кутубхонасининг ўрни" мавзусида мулоқот бўлиб ўтди. Мулоқотни Ўзбекистон Республикаси халқ таълими аълочиси, "Шуҳрат" медали соҳиби, газетанинг фаол жамоатчи мухбири Туроб Ҳайдаров олиб борди. Мавзу қизғин баҳс, таклиф ва мулоҳазалар бой бўлди.\nЙўналиш: Янгиликлар, Маърифат ва Маданият\nМуаллиф: Admin дан 23-06-2017, 15:23, кўрилди: 158\n* Рамазон ойида "Истиқбол" маънавий-маърифий тадбирлар масканида туман ҳокимлиги, ҳомий ташкилотлар ҳамкорлигида мустақиллигимиз асосчиси И.Каримов руҳи пок-лари ҳаққига ифторлик маросими ўтказилди. Рўзадорлар, корхона ва ташкилотлар раҳбарлари жам бўлган тадбирда Биринчи Президентимиз хотираси ёд этилиб, Қуръон тиловат қилинди.\n"КИТОБ – ТАФАККУРНИНГ СИНМАС ҚАНОТИ"\nМуаллиф: Admin дан 9-06-2017, 18:12, кўрилди: 611\nлойиҳаси учун грант ажратилди\nЎзбекистон Республикасининг Олий Мажлис ҳузуридаги нодавлат-нотижорат ташкилотларини ва фуқаролик жамиятининг бошқа институтларини қўллаб-қувватлаш Жамоат фонди томонидан "Мамлакатда рўй бераётган ислоҳотларнинг аниқ натижалари тўғрисида миллий ва хорижий аудиториялар хабардорлигини ошириш, сўз эркинлигини ва ахборот олишни, ОАВни янада либераллаштиришга кўмаклашиш" мавзусида эълон қилинган Давлат грантларининг "Ёшлар тўғрисидаги давлат сиёсатини амалга оширилиши, ёш авлоднинг интеллектуал салоҳиятини юксалтириш чора-тадбирлари, ёшлар орасида китоб ўқиш маданиятини шакллантириш ва аҳоли кенг қатламлари ўртасида тарғиб этиш борасида материаллар тайёрлаш ва оммавий ахборот воситаларида ёритиш" номинациясида ўз лойиҳаси билан таҳририятимиз ҳам иштирок этди.\nМуаллиф: Admin дан 20-05-2017, 14:10, кўрилди: 112\nМуаллиф: Admin дан 29-04-2017, 10:11, кўрилди: 193\nЯнги лойиҳага кўра, Самарқанд шаҳридаги Гулобод кўчаси кенгайтирилиб Самарқанд кўчаси билан туташтирилади. Самарқанд шаҳридаги транспорт тиғизлигини бартараф этиш мақсадида Мирзо Улуғбек ва Гагарин ҳамда Рудакий ва Бўстонсарой кўчалари орасида иккита йўл ўтказгич қурилади.\nТерминал, назорат-касса машиналарисиз фаолият юритаётган ҳамда нархларни сунъий оширган ва нақд пул тушумини тўлиқ ҳажмда инкассация қилмаётган тадбиркорлик субъектлари энг кам иш ҳақининг 30 баробари миқдорида жаримага тортилади. Бу борада туман солиқ инспекцияси доимий равишда текширувларни ўтказиб боради.\nКЎП ҚАВАТЛИ ЗАМОНАВИЙ УЙ\nМуаллиф: Admin дан 19-04-2017, 17:06, кўрилди: 221\nНамунавий уй-жойлар барпо этилиши дастури доирасида Жума шаҳри марказида илк замонавий телекоммуникация ва коммунал тизимга эга 5 қаватли уйнинг қурилиши бошланди. Ушбу лойиҳани амалга ошириш учун 4 миллиард сўм маблағ сарфланиши кўзда тутилган.\nМазкур уйнинг қурилиши учун 50 сотих майдон "Жума деҳқон бозори" МЧЖ ҳудудидан ажратилган. 152 хонадонга мўлжалланган турар-жойнинг биринчи қаватида маиший хизмат кўрсатиш ва савдо дўконлари ташкил этилади. Бундан ташқари, кўп қаватли уйнинг ертўла қисми махсус ишлаб чиқариш мажмуини ташкил этиш режалаштирилган.\nХОНЧОРБОҒДА БОҒЧА ОЧИЛДИ\nМуаллиф: Admin дан 19-04-2017, 16:55, кўрилди: 229\n- Ишлай десам, болага қаровчи йўқ.\n- Нимасини айтасиз? Мен ҳам мактабга ишга кетаётиб болаларни гоҳ қўшниникига, баъзан узоқроқ бўлса ҳам бир кун олдин қайнонамга ташлаб келаман.\n- Боғча ёпилди-ю болаларга қаровчи қолмади…\nХончорбоғлик аёлларнинг бундай суҳбатлари бир неча вақтдан буён давом этаётганди. Ҳудуддаги 21-МТМ талабга жавоб бермаганлиги сабабли ёпилгач тарбиянинг илк бўғини ҳисобланган бу масканни тартибга келтирадиган одам топилмади. Маҳаллага, ҳокимликка бўлган кўп бора мурожаатлардан сўнг ечим топилди.


18 март Ўзбекистонда ёмғир ёғади\n15:51 / 17.03.2017\nТошкент шаҳри. Республика Гидрометеорология марказининг хабар беришича, 18 март куни пойтахтда ҳаво ўзгариб туради, кечаси ёғингарчилик бўлмайди, кундузи ёмғир ёғади. Ғарбдан секундига 7-12 метр тезликда шамол эсади. Кечаси 2-4, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, вақти-вақти билан ёмғир ёғади. Ғарбдан секундига 7-12 метр тезликда шамол эсади. Кечаси 2-7, кундузи 10-15 даража илиқ бўлади.\nБухоро ва Навоий вилоятлари. Ҳаво ўзгариб туради, вақти-вақти билан ёмғир ёғади. Ғарбдан секундига 7-12 метр тезликда шамол эсади. Кечаси 5-10, кундузи 13-18 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёмғир ёғади. Ғарбдан секундига 7-12 метр тезликда шамол эсади. Кечаси 2-7, кундузи 13-18 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёмғир ёғади. Ғарбдан секундига 7-12 метр тезликда шамол эсади. Кечаси 5-10, кундузи 15-20 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, куннинг иккинчи ярмида ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 3-8, кундузи 13-18 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, ёғингарчилик бўлади. Қор кўчиши хавфи бор. Ғарбдан секундига 7-12 метр тезликда шамол эсади. Кечаси 0-5 даража совуқ, кундузи 3-8 даража илиқ бўлади.


Ким СССРни урушга тайёрланмаган дея олади? Уруш бошлангандан 4 кун ўтгач, Қизил армия Эронга бостириб кирди. Бир неча кун ичида шимолий-ғарбий Эрон (пойтахти Теҳрон билан) Шўро армияси назоратига ўтди. Жанубий Эронни эса АҚШ ва Англия армияси эгаллади. Бунақа ишлар тўсатдан тайёргарликсиз бўлмайди. Ғарбий фронтда армияси яксон бўлаётган бир вақтда стратегия нуқтаи назаридан ниҳоятда муҳим бўлган ҳудудга бостириб кириш Эрон орқали АҚШ ва Англия билан алоқа ўрнатиш учун керак эди. Айни вақтда Афғонистонда ўрнашиб олган немис агентлари йўқ қилинди. Улар зарурият бўлса, жанубдан учинчи фронт очишга тайёргарлик кўришлари лозим эди...\nУрушдан кейин дипломатия йўли билан ҳал қилинадиган масалалар (урушдан кейинги чегаралар, оккупация ҳудудлари, Германия ва Япония тақдири, Хитой, Корея ва ҳакозо...) ҳали жанглар Днепр бўйларида давом этаётган вақтда, 1943 йил ноябр ойида Теҳронда, кейин 1945 февралда Ялтада Сталин, Рузвелт учрашувида ҳал бўлган эди. Ҳали ўлдирилмаган айиқ териси хомталаш бўлиб олинганди. Гарчи Ғарб мамлакатлари иккинчи фронт очилишини 2 йил орқага сурган бўлсалар ҳам, уларнинг СССРга ҳарбий ёрдами салмоқли бўлган. Эрон, Шимолий Атлантика ҳамда Аляска орқали 17500 га яқин самолёт, 13000 танк, 450 хил кема, 2000 паравоз, 376000 автомашина, кийим-кечак, озиқ-овқат, хомашё етказиб берилган...\n"Ҳуррият" газетасидан олинд